#981 Disunatkan Isti‘azah dalam Setiap Rakaat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Adakah disunatkan untuk membaca
ta‘awwuz
 pada setiap rakaat sebelum membaca surah al-Fatihah atau hanya rakaat pertama sahaja?  Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya,
isti‘azah
 adalah meminta perlindungan ataupun pemeliharaan. Maka seseorang yang mengucapkan kalimah ini, dia sedang meminta perlindungan kepada Allah SWT agar menjaga dan memeliharanya daripada sebarang gangguan dan godaan daripada syaitan yang direjam. Ibn Kathir menyebutkan,
isti‘azah
 adalah meminta pertolongan iaitu aku memohon perlindungan kepada Allah tanpa selainnya daripada makhluk ciptaan-Nya daripada syaitan itu memudaratkan diriku pada agamaku atau ia memalingkan aku daripada kebenaran.
[1]
Imam al-Nawawi menyebutkan, bacaan
ta‘awwuz
 disyariatkan pada rakaat pertama, iaitu seseorang itu akan mengucapkan — selepas doa iftitah — “أَعُوذُ بِاَللَّهِ مِنْ الشَّيْطَانِ الرَّجِيمِ”. Inilah pendapat masyhur yang dinaskan oleh Imam al-Syafi‘i dan diputuskan oleh jumhur ulama. Namun terdapat dalam kalangan ulama mazhab Syafi‘i yang berpendapat disunatkan untuk membaca “أَعُوذُ بِاَللَّهِ السَّمِيعِ الْعَلِيمِ مِنْ الشَّيْطَانِ الرَّجِيمِ”. Pendapat ini telah ditegaskan oleh al-Bandaniji dan dinukilkan oleh al-Rafi‘i. Ia adalah pendapat yang gharib. Imam al-Syafi‘i dalam
al-Umm
 dan begitu juga para ashab berpendapat,
ta‘awwuz
 itu dapat diperoleh dengan setiap apa yang meliputi makna memohon perlindungan dengan Allah daripada syaitan. Akan tetapi afdhalnya “أَعُوذُ بِاَللَّهِ مِنْ الشَّيْطَانِ الرَّجِيمِ”.
[2]
Pada asasnya menurut mazhab Syafi‘i dan mazhab jumhur ulama, mereka berpendapat, bacaan
ta‘awwuz
 sebelum memulakan bacaan al-Quran dalam solat adalah sunat dan bukannya wajib.
[3]
 Hal ini adalah berdasarkan kepada hadith yang menceritakan berkenaan seorang lelaki yang ditegur oleh Rasulullah SAW kerana buruknya solat yang dilakukannya, maka Baginda bersabda kepadanya:
إِذَا قُمتَ إِلَى الصَّلاةِ فَكَبِّر ثُمَّ اقرَأ مَا تَيَسَّرَ مَعَكَ مِنَ القُرآنِ ثُمَّ اركَع
Maksudnya
: “
Apabila kamu hendak menunaikan solat, maka bertakbirlah, kemudian bacalah apa-apa ayat yang mudah yang kamu hafal daripada al-Quran, kemudian rukuklah
.”
[4]
Jika dilihat daripada hadith di atas, kita akan mendapati bahawa Rasulullah SAW tidak menyuruh lelaki tersebut untuk membaca
isti‘azah
. Justeru, ini menunjukkan bahawa membacanya bukanlah suatu yang wajib.
Selain itu firman Allah SWT:
فَإِذَا قَرَأْتَ الْقُرْآنَ فَاسْتَعِذْ بِاللّهِ مِنَ الشَّيْطَانِ الرَّجِيمِ
Maksudnya
: “
Oleh itu, apabila engkau membaca al-Quran, maka hendaklah engkau terlebih dahulu memohon perlindungan kepada Allah daripada hasutan Syaitan yang kena rejam
.”
[5]
Al-Tabari menafsirkan ayat di atas sebagaimana katanya, firman Allah ini bukanlah merupakan suatu perintah yang wajib. Akan tetapi ia hanyalah pemberitahuan dan juga menyatakan hukum sunat. Hal ini kerana tidak ada khilaf di sisi majoriti bahawa sesiapa yang membaca al-Quran dan tidak membaca
ta‘awwuz
 sebelum membacanya atau setelah membacanya, maka dia tidak mengabaikan suatu pun yang fardhu lagi wajib.
[6]
Berbalik kepada soalan yang diajukan, Imam al-Nawawi menyatakan, sesungguhnya bacaan
ta‘awwuz
 itu adalah
mustahab
 (sunat) dan bukannya wajib. Ia adalah mustahab bagi setiap sesiapa sahaja yang membaca al-Quran, tidak kira ketika dalam solat atau selainnya — yakni luar solat. Begitu juga disunatkan untuk membacanya dalam solat pada setiap rakaat mengikut pendapat yang sahih daripada dua pendapat dalam kalangan ulama mazhab Syafi‘i. Manakala pendapat kedua pula menyatakan disunatkan untuk membacanya pada rakaat pertama. Jika dia meninggalkannya — yakni tidak membacanya — pada rakaat pertama, maka dia membacanya pada rakaat kedua.
[7]
Selain daripada itu, beliau juga ada menyebutkan dalam kitab yang lain, menurut mazhab Syafi‘i, disunatkan untuk membaca ta‘awwuz pada setiap rakaat. Pendapat ini telah disahihkan oleh al-Qadhi Abu al-Tayyib, Imam al-Haramain, Imam al-Ghazali dalam
al-Basit
, al-Ruyani, al-Syasyi, al-Rafi‘i dan lain-lain. Sekiranya dia meninggalkannya — yakni tidak membacanya — pada rakaat pertama secara sengaja atau tidak sengaja, maka disunatkan untuk membacanya pada rakaat kedua, tidak kira mereka yang mengkhususkannya pada rakaat pertama sahaja ataupun tidak. Berbeza halnya, jika seseorang itu meninggalkan doa iftitah pada rakaat pertama, maka dia tidak boleh membacanya pada rakaat selepasnya tanpa sebarang khilaf. Ulama mazhab Syafi‘i menyebutkan, perbezaannya adalah kerana doa iftitah disyariatkan pada permulaan solat, sedangkan
ta‘awwuz
 pula disyariatkan pada permulaan bacaan al-Quran (dalam rakaat pertama), dan begitulah pada rakaat kedua dan rakaat seterusnya yang mengandungi bacaan al-Quran.
[8]
Kesimpulannya
Berdasarkan kepada perbahasan di atas, kami berpendapat bahawa disunatkan untuk membaca
ta‘awwuz
 pada setiap rakaat sebelum membaca surah al-Fatihah kerana setiap bacaan al-Quran pada setiap rakaat itu adalah bacaan yang tersendiri. Ini juga merupakan pendapat muktamad dalam mazhab Syafi‘i. Lebih-lebih lagi, perkara ini juga selari dengan kaedah fiqh yang menyebutkan:
مَا كَانَ أَكْثَرَ فِعْلًا كَانَ أَكْثَرَ فَضْلً
Maksudnya:
 “
Lebih banyak sesuatu perbuatan, lebih banyak fadhilatnya (kelebihan)
.”
[9]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Lihat
Tafsir Ibn Kathir
, 1/16.
[2]
 Lihat
al-Majmu‘ Syarh al-Muhazzab
, 3/323.
[3]
 Lihat
al-Majmu‘ Syarh al-Muhazzab
, 3/326.
[4]
 Riwayat al-Bukhari (6667)
[5]
 Surah al-Nahl: 98
[6]
 Lihat
Tafsir al-Tabari
, 17/293-294.
[7]
 Lihat
al-Tibyan fi Adab Hamalah al-Quran
, hlm. 81.
[8]
 Lihat
al-Majmu‘ Syarh al-Muhazzab
, 3/324.
[9]
 Lihat
al-Asybah wa al-Naza’ir
, hlm. 143;
Mausu‘ah al-Qawaid al-Fiqhiyyah
, 9/171.


#982 Makan Di Khalayak Ramai Pada Bulan Ramadhan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Bolehkah orang yang diberi keuzuran untuk berbuka puasa makan di hadapan orang yang berpuasa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Puasa adalah salah satu ibadat yang difardhukan oleh Allah SWT kepada hamba-hambanya. Maka, setiap ibadat atau perbuatan yang khusus dilakukan kerana Allah SWT memerlukan niat sebagai membezakan di antara ibadat dan adat kebiasaan seperti membezakan di antara orang yang menahan diri daripada makan dan minum kerana berpuasa dengan orang yang tidak mempunyai makanan untuk dimakan. Puasa yang disyariatkan adalah untuk menahan diri daripada perkara yang membatalkan puasa bermula daripada terbit fajar sadiq hingga tenggelam matahari.
Daripada Abu Hurairah RA, bahawa Nabi SAW bersabda:
مَنْ صَامَ رَمَضَانَ، إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ
Maksudnya:
 “Sesiapa yang berpuasa di bulan Ramadhan dengan penuh keimanan dan pengharapan, maka akan diampunkan dosanya yang telah lalu.”
[1]
Imam al-Hafiz Ibn Hajar al-Asqalani ketika mensyarahkan hadith ini berkata, yang dimaksudkan dengan keimanan adalah beri’tiqad akan hak kefardhuan puasa. Adapun yang dimaksudkan dengan pengharapan pula adalah memohon ganjaran daripada Allah SWT. Selain itu, Imam al-Khattabi berkata, yang dimaksudkan dengan pengharapan adalah azimah iaitu seseorang itu berpuasa dalam keadaan amat mengharapkan ganjaran yang baik daripada Allah SWT untuk dirinya tanpa merasa berat serta panjang hari-harinya.
[2]
Imam al-Nawawi pula berkata makna keimanan adalah seseorang itu membenarkan akan fadhilatnya dan makna pengharapan pula adalah seseorang itu berpuasa kerana menginginkan Allah dan tidak melakukannya disebabkan ingin dilihat oleh manusia atau apa yang bertentangan dengan makna ikhlas.
[3]
Golongan Yang Diberi Keuzuran Untuk Tidak Berpuasa
Terdapat beberapa golongan yang diberikan keizinan oleh syarak untuk tidak berpuasa disebabkan keuzuran. Antaranya:
Pertama
: Wanita Yang Dalam Keadaan Haid dan Nifas
Para ulama telah bersepakat bahawa wanita yang dalam keadaan haid diharamkan baginya untuk berpuasa. Sekiranya dia tetap berpuasa maka puasanya adalah tidak sah. Sama ada puasa tersebut merupakan puasa wajib, sunat, kaffarah, ataupun nazar. Wajib ke atas mereka untuk menggantikan puasa ini apabila mereka suci dari haid. Ini berdasarkan riwayat Abu Said al-Khudri RA, bahawa Nabi SAW bersabda:
أَلَيْسَ إِذَا حَاضَتْ لَمْ تُصَلِّ وَلَمْ تَصُمْ
Maksudnya:

Tidakkah seorang wanita itu apabila dia datang haid dia tidak boleh solat dan tidak boleh berpuasa ?
[4]
Kedua:
 Orang Yang Dalam Keadaan Sakit
Orang yang sakit diberikan keringanan untuk berbuka puasa (tidak berpuasa). Apabila dia sihat semula maka wajib ke atasnya untuk menggantikan puasanya yang ditinggalkan tersebut. Ini berdasarkan firman Allah SWT:
أَيَّامًا مَّعْدُودَاتٍ ۚ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ
Maksudnya:

(Puasa) itu adalah bilangan hari-hari yang tertentu. Siapa dari kalangan kalian yang sakit ataupun dalam keadaan bermusafir maka gantikanlah ia (puasa) pada hari yang lain
.
[5]
Walaupun begitu, ada dhabit (piawaian) bagi kategori sakit yang dibenarkan berbuka dari ayat ini. Antaranya ialah:
Sakit tersebut adalah sakit yang teruk (berat) yang mana apabila orang tersebut berpuasa ia akan menambahkan lagi kesakitan ataupun melewatkan kesembuhan yang terdapat pada dirinya.
Apabila seseorang yang sakit itu berpuasa ia datang bersamanya masyaqqah (kepayahan) ke atas dirinya.
Ketiga
: Orang Yang Sedang Bermusafir
Orang yang sedang dalam permusafiran diberikan
rukhsah
 (keringanan) untuk berbuka (tidak berpuasa). Ini berdasarkan firman Allah SWT:
أَيَّامًا مَّعْدُودَاتٍ ۚ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ
Maksudnya:

(Puasa) itu adalah bilangan hari-hari yang tertentu. Siapa dari kalangan kalian yang sakit ataupun dalam keadaan bermusafir maka gantikanlah ia (puasa) pada hari yang lain.
[6]
Berdasarkan ayat ini, orang yang sedang bermusafir juga diberikan keringanan untuk tidak berpuasa. Apabila dia berbuka, menjadi suatu kewajipan ke atas dirinya untuk menggantikannya (qadha’) pada hari yang lain. Akan tetapi permusafiran ini juga mempunyai beberapa kriteria untuk menjadikan ia suatu yang mengharuskan berbuka puasa. Antaranya adalah seperti berikut:
Permusafiran tersebut merupakan perjalanan panjang yang terdapat
masyaqqah
 (kepayahan) kepada musafir yang berpuasa untuk meneruskan puasanya.
Jika orang yang bermusafir itu meneruskan puasa semasa bermusafir, akan tetapi puasanya tidak memberi kemudharatan atau kepayahan kepada dirinya, maka adalah
lebih afdhal untuk dia teruskan puasa
.
Makan Dan Minum Secara Terbuka Di Siang Hari Ramadhan Bagi Golongan Yang Dibenarkan Tidak Berpuasa Oleh Syara’
Mantan Mufti Besar Arab Saudi di dalam fatwanya menyebutkan: “Sesiapa yang berbuka puasa di bulan Ramadhan kerana keuzuran, maka hendaklah dia berbuka secara sembunyi, seperti seorang yang musafir yang tidak diketahui oleh orang lain bahawa dia sedang musafir, dan wanita yang tidak diketahui oleh orang lain bahawa dia sedang haid, maka dia hendaklah makan dan minum secara sembunyi supaya dia tidak dituduh bermudah-mudahan dengan arahan Allah.
Tetapi jika dia berada dalam kalangan orang yang mengetahui bahawa dia adalah seorang musafir, dan dia dalam kalangan wanita yang mengetahui bahawa dia sedang haidh, maka tidak salah untuk dia makan di sisi mereka dan berbuka. Hal ini kerana mereka mengetahui keadaannya dan keuzurannya, dan begitu juga dengan seorang musafir dalam kalangan orang yang mengetahui keadaan musfairnya. Manakala jika dia makan di hadapan orang lain, sedangkan mereka tidak mengetahui keadaannya, maka tidak sepatutnya baginya untuk makan dan minum di hadapan mereka, bahkan wajib bagi dia menyembunyikannya supaya dia tidak dituduh melakukan kejahatan.”
[7]
Cukuplah kami menukilkan kisah Ibrahim Nakhaie Dengan Anak Muridnya Sulaiman al-A’masy yang mana Ibn al-Jauzi menukilkan riwayat bahawa Ibrahim al-Nakha’ie adalah seorang yang buta dan anak muridnya, Sulaiman bin Mehran al-A’masy pula seorang yang rabun. Satu hari keduanya berjalan bersama-sama menuju ke masjid. Kata Ibrahim:
“Sulaiman, apa kata kamu ikut jalan yang lain manakala aku pula ikut jalan yang lain kerana aku takut nanti orang ramai melihat kita lalu mereka berkata:  Si buta dipimpin si rabun.  lalu mereka mengumpat kita dan mendapat dosa”
.
Kata Sulaiman:
“Wahai guruku, apa salahnya kita akan mendapat ganjaran pahala dan mereka (yang mengumpat) berdosa”
. Jawab Ibrahim:
“Tidak, kita selamat dan mereka juga selamat itu lebih baik dari kita diberi ganjaran pahala sedangkan mereka mendapat dosa”
.
[8]
Lihatlah akhlak yang telah ditonjolkan oleh Ibrahim al-Nakha’ie yang mana beliau bertanggungjawab ke atas perbuatannya. Boleh saja mereka berdua berjalan bersama untuk pergi ke masjid. Namun, apabila memikirkan mulut dan hati manusia lain yang tidak boleh di kawal dari mengumpat dan mencaci, maka mereka menggunakan jalan yang lain agar jauh dari manusia yang lain. Mungkin kita lebih suka untuk mendapat pahala hasil daripada umpatan orang lain sedangkan tanpa kita sedari perbuatan kita itu sendiri yang telah mengundang cacian dan umpatan. Ini tidak disukai oleh Ibrahim al-Nakha’ie dan baginya jika kedua-duanya terselamat adalah lebih baik.
Imam al-Son’aani pernah berkata: Jika seseorang yakin dia telah melihat anak bulan Syawal, maka dia boleh untuk berbuka (tidak berpuasa),
dan sebaiknya dia sembunyikan hal itu, bertujuan untuk memelihara hamba (orang ramai) dari mereka berburuk sangka dengannya lalu mendapat dosa
.
[9]
Kesimpulan
Akhir kalam, kami berpendapat bahawa
hukum seseorang yang ada keuzuran untuk tidak berpuasa makan di siang hari bulan Ramadhan adalah diharuslam.
 Namun begitu,
dia hanya boleh makan dan minum di tempat yang sunyi dari penglihatan orang ramai bagi menjaga dan memelihara diri kita dari fitnah serta menyelamatkan orang ramai dari sangkaan buruk lalu mereka mendapat dosa
 kecuali dalam keadaan jika orang sekelilingnya mengetahui keadaan uzurnya yang dibenarkan oleh syara’ untuk tidak berpuasa.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Kami berdoa kepada Allah S.W.T agar menerima segala ibadah kita di bulan Ramadhan ini, seterusnya menjadikan kita tergolong dalam kalangan mereka yang bertakwa. Amin.
Wallahua`lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
  Riwayat al-Bukhari (38) dan Muslim (760)
[2]
 Lihat
 Fath al-Bari,
4/115
[3]

Lihat
 Syarh al-Nawawi ‘ala Sahih Muslim,
6/39
[4]
 Riwayat al-Bukhari (1951)
[5]
 Surah al-Baqarah: 184
[6]
 Surah al-Baqarah: 184
[7]
 Lihat
Fatawa Nur ‘ala al-Darb,
 16/89
[8]
 Lihat
al-Muntazom fi Tarikh al-Muluk wa al-Umam
 karya Ibn al-Jawzi, 7/22]
[9]
 Lihat
Subul al-Salam,
2/422


#983 Terlalu Lapar Dan Dahaga Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah yang perlu dilakukan oleh seseorang yang merasa terlalu lapar dan dahaga ketika berpuasa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Puasa adalah salah satu ibadat yang difardhukan oleh Allah SWT kepada hamba-hambanya. Maka, setiap ibadat atau perbuatan yang khusus dilakukan kerana Allah SWT memerlukan niat sebagai membezakan di antara ibadat dan adat kebiasaan seperti membezakan di antara orang yang menahan diri daripada makan dan minum kerana berpuasa dengan orang yang tidak mempunyai makanan untuk dimakan. Puasa yang disyariatkan adalah untuk menahan diri daripada perkara yang membatalkan puasa bermula daripada terbit fajar sadiq hingga tenggelam matahari.
Daripada Abu Hurairah RA, bahawa Nabi SAW bersabda:
مَنْ صَامَ رَمَضَانَ، إِيمَانًا وَاحْتِسَابًا، غُفِرَ لَهُ مَا تَقَدَّمَ مِنْ ذَنْبِهِ
Maksudnya:
 “Sesiapa yang berpuasa di bulan Ramadhan dengan penuh keimanan dan pengharapan, maka akan diampunkan dosanya yang telah lalu.
”
[1]
Imam al-Hafiz Ibn Hajar al-Asqalani ketika mensyarahkan hadith ini berkata, yang dimaksudkan dengan keimanan adalah beri’tiqad akan hak kefardhuan puasa. Adapun yang dimaksudkan dengan pengharapan pula adalah memohon ganjaran daripada Allah SWT. Selain itu, Imam al-Khattabi berkata, yang dimaksudkan dengan pengharapan adalah azimah iaitu seseorang itu berpuasa dalam keadaan amat mengharapkan ganjaran yang baik daripada Allah SWT untuk dirinya tanpa merasa berat serta panjang hari-harinya.
[2]
Terlalu Lapar Dan Dahaga Ketika Berpuasa
Lumrah bagi orang yang berpuasa merasa lapar dan dahaga ketika berpuasa dan ini merupakan ujian Allah SWT kepada hamba-hamba-Nya untuk menguji tahap ketaqwaan kepadaNya ketika berpuasa. Oleh itu, tidak boleh bagi seorang Muslim mengambil mudah mengenai puasa hanya kerana dia merasa dahaga atau lapar, atau hanya kerana dia takut tidak boleh meneruskan puasa. Sebaliknya, hendaklah dia terus bersabar dan meminta pertolongan kepada Allah supaya membantunya dalam beribadah dan berpuasa. Tidak salah untuk dia menuangkan air ke kepalanya untuk menyejukkan badannya dan menyegarkan badannya.
Dalam isu ini, bagi seseorang muslim yang diwajibkan puasa ke atasnya, hendaklah dia memulakan harinya dengan berpuasa, dan jika dia tidak dapat menyempurnakannya akibat teramat lapar dan dahaga sehinggan mengancam nyawanya dan memudharatkan kesihatannya, maka diharuskan untuk berbuka puasa dalam keadaan itu. Tetapi dia tidak boleh berbuka hanya berdasarkan andaiannya semata-mata kecuali apabila perkara tersebut memudharatkan dirinya.
Ibnu Qudamah berkata di dalam
al-Kafi fi Fiqh al-Imam Ahmad
: Pandangan yang benar ialah jika dia takut mudharat terhadap dirinya kerana dahaga yang melampau atau kelaparan yang melampau dan seumpamanya, maka dia boleh berbuka.
[3]
Syeikh Muhammad bin Soleh al-‘Uthaimin berkata dalam kitabnya
al-Ta’liqat ‘ala al-Kafi li Ibn Qudamah:
“Jika dia takut dahaga” tidak merujuk kepada dahaga yang biasa; sebaliknya ia merujuk kepada jenis dahaga yang mana terdapat ketakutan untuk mati, atau terdapat ketakutan yang memberikan mudharat dan bahaya.
[4]
Imam al-Nawawi berkata dalam
al-Majmu’
: Para ashab kami (al-Syafi’ie) dan yang lain-lain berkata: Sesiapa yang lapar dan dahaga yang menyebabkan kebinasaan baginya, hendaklah dia berbuka, walaupun jika dia dalam keadaan sihat dan bermuqim, kerana Allah SWT berfirman: “Dan janganlah kamu membunuh (atau membinasakan) diri kamu sendiri, sesungguhnya Allah adalah Maha Penyayang kepada kamu”, “Dan janganlah kamu mencampakkan dirimu dengan tanganmu sendiri ke dalam kebinasaan”, Dalam hal ini, dia wajib menggantikan puasanya itu, sebagaimana yang diwajibkan ke atas orang yang sakit.
[5]
Kesimpulan
Sebagai kesimpulan,
kami menyatakan bahawa setiap orang yang muslim yang difardhukan puasa, hendaklah berniat puasa pada malam hari bulan Ramadhan dan meneruskan puasanya pada siang harinya. Namun sekiranya puasa itu tidak dapat diteruskan disebabkan oleh lapar dan dahaga yang melampau sehingga memudharatkan dirinya dan kesihatannya serta boleh membinasakannya, maka hendaklah dia berbuka puasa dan menggantikan puasanya
 setelah berakhirnya Ramadhan.
Walaupun begitu, sekiranya seseorang itu terlalu tergesa-gesa dan berbuka sebelum mengalami tahap kesusahan yang membenarkan berbuka, maka hendaklah dia bertaubat kepada Allah SWT terhadap apa yang dilakukannya itu dan berazam untuk tidak mengulanginya lagi.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
  Riwayat al-Bukhari (38) dan Muslim (760)
[2]
 Lihat
 Fath al-Bari,
4/115
[3]
 Lihat
al-Kafi fi Fiqh al-Imam Ahmad
, 1/435
[4]

al-Ta’liqat ‘ala al-Kafi li Ibn Qudamah,
3/124
[5]
 Lihat al-Majmu’, 6/258


#984 Isti‘azah dalam Solat Jahriyyah; Dibaca Kuat atau Perlahan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Dalam solat
jahriyyah
 (dibaca kuat), disunatkan untuk membaca
isti‘azah
 secara perlahan atau kuat? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, digalakkan untuk membaca
isti‘azah
 bagi orang yang sedang solat di sisi jumhur ulama dalam kalangan sahabat dan tabi‘in serta ulama selepas mereka. Di antaranya, Ibn Umar, Abu Hurairah, ‘Ata’ bin Abu Rabah, al-Hasan al-Basri, Ibn Sirin, al-Nakha‘i, al-Auza‘i, al-Thauri, Abu Hanifah dan seluruh
ashab al-ra’y
, Ahmad, Ishaq, Daud dan lain-lain. Manakala Malik pula berpendapat, tidak dibaca
ta‘awwuz
. Seterusnya, dari sudut hukumnya pula adalah sunat dan bukannya wajib. Inilah pendapat dalam mazhab Syafi‘i dan mazhab jumhur ulama. Namun, al-‘Abdari menukilkan daripada ‘Ata’ dan al-Thauri bahawa kedua-duanya mewajibkannya, manakala daripada Daud terdapat dua riwayat, salah satunya adalah wajib berdasarkan kepada zahir ayat — yakni surah al-Nahl ayat 98.
[1]
Mereka yang berpendapat bahawa hukumnya adalah sunat berhujah dengan hadith yang menceritakan berkenaan seorang lelaki yang ditegur oleh Rasulullah SAW kerana buruknya solat yang dilakukannya, maka Baginda bersabda kepadanya:
إِذَا قُمتَ إِلَى الصَّلاةِ فَكَبِّر ثُمَّ اقرَأ مَا تَيَسَّرَ مَعَكَ مِنَ القُرآنِ ثُمَّ اركَع
Maksudnya
: “
Apabila kamu hendak menunaikan solat, maka bertakbirlah, kemudian bacalah apa-apa ayat yang mudah yang kamu hafal daripada al-Quran, kemudian rukuklah
.”
[2]
Jika dilihat daripada hadith di atas, kita akan mendapati bahawa Rasulullah SAW tidak menyuruh lelaki tersebut untuk membaca
isti‘azah
. Justeru, ini menunjukkan bahawa membacanya bukanlah suatu yang wajib.
Selain itu firman Allah SWT:
فَإِذَا قَرَأْتَ الْقُرْآنَ فَاسْتَعِذْ بِاللّهِ مِنَ الشَّيْطَانِ الرَّجِيمِ
Maksudnya
: “
Oleh itu, apabila engkau membaca al-Quran, maka hendaklah engkau terlebih dahulu memohon perlindungan kepada Allah daripada hasutan Syaitan yang kena rejam
.”
[3]
Al-Tabari menafsirkan ayat di atas sebagaimana katanya, firman Allah ini bukanlah merupakan suatu perintah yang wajib. Akan tetapi ia hanyalah pemberitahuan dan juga menyatakan hukum sunat. Hal ini kerana tidak ada khilaf di sisi majoriti bahawa sesiapa yang membaca al-Quran dan tidak membaca
ta‘awwuz
 sebelum membacanya atau setelah membacanya, maka dia tidak mengabaikan suatu pun yang fardhu lagi wajib.
[4]
Selain daripada itu, Imam al-Nawawi menyebutkan, bacaan
ta‘awwuz
 disyariatkan pada rakaat pertama, iaitu seseorang itu akan mengucapkan — selepas doa iftitah — “أَعُوذُ بِاَللَّهِ مِنْ الشَّيْطَانِ الرَّجِيمِ”. Inilah pendapat masyhur yang dinaskan oleh Imam al-Syafi‘i dan diputuskan oleh jumhur ulama. Namun terdapat dalam kalangan ulama mazhab Syafi‘i yang berpendapat disunatkan untuk membaca “أَعُوذُ بِاَللَّهِ السَّمِيعِ الْعَلِيمِ مِنْ الشَّيْطَانِ الرَّجِيمِ”. Pendapat ini telah ditegaskan oleh al-Bandaniji dan dinukilkan oleh al-Rafi‘i. Ia adalah pendapat yang gharib. Imam al-Syafi‘i dalam
al-Umm
 dan begitu juga para ashab berpendapat,
ta‘awwuz
 itu dapat diperoleh dengan setiap apa yang meliputi makna memohon perlindungan dengan Allah daripada syaitan. Akan tetapi afdhalnya “أَعُوذُ بِاَللَّهِ مِنْ الشَّيْطَانِ الرَّجِيمِ”.
[5]
Berbalik kepada soalan yang diajukan, jika solat itu ialah solat
sirriyyah
 (dibaca perlahan), maka tiada khilaf mengenainya — yakni turut dibaca perlahan. Namun, jika solat itu ialah solat
jahriyyah
 (dibaca kuat), maka padanya terdapat dua jalan (pendapat). Jalan pertama, dan ia merupakan pendapat Abu Ali al-Tabari dan pengarang al-Hawi iaitu disunatkan untuk dibaca perlahan secara sepakat seperti mana doa iftitah. Manakala jalan kedua pula, dan ia adalah sahih lagi masyhur, serta padanya terdapat tiga pendapat. Pendapat yang paling sahih adalah disunatkan untuk dibaca secara perlahan. Pendapat kedua menyatakan, disunatkan untuk dibaca secara kuat kerana ia mengikuti hukum bacaan — yakni yang dibaca kuat itu. Justeru, ia menyerupai
ta’min
 (lafaz amin), sebagaimana kalau seseorang itu membaca al-Quran di luar solat, maka dia akan menguatkan bacaan
isti‘azah
 secara pasti. Pendapat ketiga menyatakan, boleh memilih untuk membacanya secara kuat atau perlahan, tanpa ditarjihkan — mana-mana pendapat. Ini merupakan zahir daripada nas Imam al-Syafi‘i dalam
al-Umm
 sebagaimana dinukilkan oleh pengarang
al-Muhazzab
.
[6]
Kemudian, di penghujung perbahasan dalam permasalahan ini, Imam al-Nawawi menegaskan, adapun berkenaan menguatkan bacaan
isti‘azah
 dalam solat
jahriyyah
, pendapat yang kuat dalam mazhab Syafi‘i ialah tidak membacanya secara kuat. Ini juga merupakan pendapat Ibn Umar dan Abu Hanifah. Sedangkan Abu Hurairah berpendapat, dibaca secara kuat. Manakala Ibn Abi Laila pula berpendapat, membacanya secara kuat mahupun perlahan adalah sama sahaja, kedua-duanya adalah baik.
[7]
Kesimpulannya
Berdasarkan kepada perbahasan di atas, kami berpendapat bahawa disunatkan untuk memperlahankan bacaan
ta‘awwuz
 dalam solat
jahriyyah
 sebagaimana pendapat dalam mazhab Syafi‘i.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Lihat
al-Majmu‘ Syarh al-Muhazzab
, 3/325-326.
[2]
 Riwayat al-Bukhari (6667)
[3]
 Surah al-Nahl: 98
[4]
 Lihat
Tafsir al-Tabari
, 17/293-294.
[5]
 Lihat
al-Majmu‘ Syarh al-Muhazzab
, 3/323.
[6]
 Lihat
al-Majmu‘ Syarh al-Muhazzab
, 3/324.
[7]
 Lihat
al-Majmu‘ Syarh al-Muhazzab
, 3/326.


#985 Melihat Rakan Yang Ketika Puasa Dalam Keadaan Terlupa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah yang perlu dilakukan oleh seseorang yang melihat rakannya makan ketika berpuasa kerana terlupa? Adakah dengan membiarkannya ataupun menegurnya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya umat telah bersepakat mengenai haramnya makan dan minum bagi orang yang sedang berpuasa pada siang hari jika ia dilakukan dengan sengaja. Hal ini kerana menahan diri daripada makan dan minum adalah maksud atau tujuan puasa itu sendiri berdasarkan firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya
: “Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib).”
[1]
Justeru, sekiranya seseorang itu makan dan minum, dalam keadaan dia sedar atau mengetahui bahawa dia sedang berpuasa, mengetahui tentang haramnya perbuatan itu, dan mempunyai pilihan, maka puasanya terbatal kerana perbuatan makan dan minumnya itu bertentangan dengan tujuan puasa tanpa sebarang keuzuran. Walau bagaimanapun, sekiranya dia makan dan minum pada siang Ramadhan dalam keadaan terlupa bahawa dia sedang berpuasa, maka dalam hal ini, puasanya tidak terbatal dan masih lagi dikira sah.
[2]
Hal ini adalah berdasarkan kepada riwayat daripada Abu Hurairah R.A, bahawa Rasulullah SAW bersabda:
إِذَا نَسِيَ فَأَكَلَ وَشَرِبَ فَلْيُتِمَّ صَوْمَهُ، فَإِنَّمَا أَطْعَمَهُ اللَّهُ وَسَقَاهُ
Maksudnya:
 “Sekiranya seseorang itu terlupa (bahawa dia sedang berpuasa), lalu dia makan atau minum, maka hendaklah dia menyempurnakan puasanya, kerana sesungguhnya Allah SWT yang telah memberinya makan dan minum.”
[3]
Hadith di atas secara jelas menyebutkan bahawa perbuatan makan dan minum dalam keadaan terlupa bagi bagi orang yang berpuasa itu tidak membatalkan puasa. Begitu juga dia tidak perlu menggantikan (qadha’) puasanya semula, mahupun dikenakan kaffarah.
[4]
Hal ini sebagaimana riwayat yang lain daripada Abu Hurairah R.A, bahawa Rasulullah SAW bersabda:
مَنْ أَفْطَرَ فِي شَهْرِ رَمَضَانَ نَاسِيًا , فلَا قَضَاءَ عَلَيْهِ وَلَا كَفَّارَةَ
Maksudnya:
 “
Sesiapa yang berbuka puasa pada bulan Ramadhan dalam keadaan terlupa, maka tiada qadha’ mahupun kaffarah ke atasnya
.”
[5]
Syeikh Muhammad al-Zuhaili menyatakan: Berdasarkan hadith di atas, jelas menunjukan bahawa perbuatan makan dan minum dalam keadaan terlupa bagi orang yang berpuasa itu tidak membatalkan puasa, sebaliknya puasa mereka masih dianggap sah. Oleh sebab itu, Baginda mengarahkan supaya golongan yang terlupa ini untuk meneruskan puasa tersebut. Selain daripada itu juga, tidak kira makanan atau minuman itu dalam kuantiti yang sedikit atau banyak berdasarkan kepada keumuman hadith.
[6]
Melihat Orang Makan Ketika Puasa Dalam Keadaan Terlupa
Berdasarkan situasi ini, seseorang yang melihat rakannya atau kenalannya yang makan dalam keadaan terlupa ketika sedang berpuasa, hendaklah dia menegur rakannya tersebut.
Dairah al-Ifta’ Jordan menyatakan di dalam fatwanya: Sesiapa yang melihat orang yang sedang berpuasa pada bulan Ramadhan yang makan dan minum dalam keadaan terlupa, hendaklah dia menegur perbuatan tersebut. Hal ini kerana orang yang terlupa itu tidak berdosa dan tidak membatalkan puasanya, tetapi gambaran perbuatan tersebut merupakan gambaran perbuatan munkar. Maka hendaklah ditegur dengan lembut supaya dia berhenti melakukannya.
[7]
Kesimpulan
Berdasarkan kepada perbahasan di atas, kami menyatakan bahawa makan dan minum pada siang Ramadhan dalam keadaan terlupa bahawa mereka sedang berpuasa, tidak berdosa serta tidak membatalkan puasanya dan puasa mereka masih lagi dikira sah.
Perkara ini bertepatan dengan riwayat daripada Abdullah bin Abbas R.Anhuma, bahawa Rasulullah SAW bersabda:
إِنَّ اللَّهَ تَجَاوَزَ عَنْ أُمَّتِي الْخَطَأَ وَالنِّسْيَانَ وَمَا اسْتُكْرِهُوا عَلَيْهِ
Maksudnya:
 “Sesungguhnya Allah mengampunkan ke atas umatku (perbuatan-perbuatan yang dilakukan) secara tersilap, terlupa, dan juga suatu yang dipaksa ke atas mereka.”
[8]
Namun begitu, walaupun perbuatan itu tidak berdosa dan tidak membatalkan puasa,
tetapi bagi sesiapa yang melihat rakannya itu makan dan minum dalam keadaan terlupa ketika sedang berpuasa, hendaklah dia menegurnya dan mengingatkan rakannya bahawa dia sebenarnya sedang berpuasa dan perlua meninggalkan apa yang dimakan atau diminumnya
.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Surah al-Baqarah: 187
[2]
 Lihat
al-Mu‘tamad fi al-Fiqh al-Syafi‘i
, 2/180.
[3]
 Riwayat al-Bukhari (1933)
[4]
 Lihat
al-Mu‘tamad fi al-Fiqh al-Syafi‘i
, 2/180.
[5]
 Riwayat Ibn Hibban (3521)
[6]
 Lihat
al-Mu‘tamad fi al-Fiqh al-Syafi‘i
, 2/181
[7]
 Lihat
https://aliftaa.jo/ShowContent.aspx?Id=103#.Yl5RCcjP3IV
 (ماذا يفعل من رأى صائماً في رمضان يأكل أو يشرب ناسياً؟)
[8]
 Riwayat Ibn Majah (2045), Ibn Hibban (7219), al-Tabrani di dalam
al-Mu’jam al-Saghir (
765)


#986: Menambah Rakaat Solat Selepas Memberi Salam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Selepas saya beri salam, saya diberitahu bahawa solat yang dilakukan tidak cukup satu rakaat. Adakah saya perlu terus bangun dan tambah bilangan rakaat yang tidak cukup, atau perlu solat dari awal semula? Bagaimana pula jika selepas beri salam tadi, saya dah bercakap dan bergerak. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Solat merupakan di antara ibadah yang paling utama bagi seorang Muslim. Ianya juga merupakan perkara pertama yang akan ditanya oleh Allah SWT kepada hambaNya di akhirat kelak berdasarkan hadith Nabi SAW :
إِنَّ أَوَّلَ مَا يُحَاسَبُ بِهِ الْعَبْدُ بِصَلَاتِهِ، فَإِنْ صَلَحَتْ فَقَدْ أَفْلَحَ وَأَنْجَحَ، وَإِنْ فَسَدَتْ فَقَدْ خَابَ وَخَسِرَ
Maksudnya:
 “Sesungguhnya perkara pertama yang akan dihisab dengannya oleh seorang hamba itu adalah solatnya. Jika sempurna (solatnya) maka dia akan beruntung dan berjaya. Namun, jika rosak solatnya maka dia binasa dan rugi.”
[1]
Solat yang sah dan sempurna adalah yang memenuhi rukun-rukun serta syarat-syaratnya. Rukun adalah bahagian yang asas bagi sesuatu perkara. Contohnya dinding bagi sesebuah bilik. Oleh itu bahagian-bahagian solat adalah rukun-rukunnya. Solat tidak akan sempurna dan tidak sah kecuali dengan menyempurnakan kesemua bahagiannya mengikut cara dan susun atur yang datang daripada Rasulullah SAW sebagaimana yang diterimanya daripada Jibril AS.
[2]
Berbalik kepada persoalan di atas, kita boleh merujuk kepada sebuah hadis yang diriwayatkan daripada Abu Hurairah R.A, katanya:
صَلَّى بِنَا النَّبِيُّ صَلَّى اللَّهُ عَلَيْهِ وَسَلَّمَ الظُّهْرَ أَوْ الْعَصْرَ فَسَلَّمَ فَقَالَ لَهُ ذُو الْيَدَيْنِ الصَّلَاةُ يَا رَسُولَ اللَّهِ أَنَقَصَتْ فَقَالَ النَّبِيُّ صَلَّى اللَّهُ عَلَيْهِ وَسَلَّمَ لِأَصْحَابِهِ أَحَقٌّ مَا يَقُولُ قَالُوا نَعَمْ فَصَلَّى رَكْعَتَيْنِ أُخْرَيَيْنِ ثُمَّ سَجَدَ سَجْدَتَيْنِ
Maksudnya:
“Nabi SAW pernah solat Zohor atau Asar dengan mengimamkan kami. Setelah Baginda memberi salam, lalu Zul Yadain berkata: “Wahai Rasulullah, adakah solat telah berkurang (rakaatnya).?” Maka Nabi SAW pun berkata kepada para sahabat Baginda: “Adakah benar apa yang dikatakan oleh Zul Yadain itu?” Para sahabat menjawab: “Ya, benar.” Lalu Rasulullah menyambung dua rakaat yang berbaki, kemudian Baginda sujud dua kali.”
[3]
Daripada hadis ini, dapat kita fahami jika ramai yang bersetuju bahawa imam terkurang rakaatnya dan imam meyakini bahawa memang dia meninggalkan rakaat maka wajib bagi imam untuk menyempurnakan rakaat yang berbaki dan kemudian melakukan sujud sahwi. Adapun jika imam sudah meyakini bahawa dia telah melakukan rakaat dengan sempurna tanpa ada pengurangan dan jumlah yang syak terhadap solatnya itu sedikit maka imam perlu beramal dengan apa yang dia diyakini.
[4]
Hadis di atas menerangkan tunjuk ajar Nabi SAW kepada para sahabatnya, dan umat keseluruhannya, tentang tatacara melengkap solat fardu yang tidak sempurna bilangan rakaatnya, kerana lupa atau sebagainya.
Seafdhalnya juga bagi makmum untuk memberitahu imam yang rakaatnya tidak cukup.
Penutup
Berdasarkan nas dan keterangan di atas, kami nyatakan bahawa
boleh disambung untuk melengkapkan bilangan rakaat yang belum sempurna jika selepas salam yang tersilap itu tidak diselangi dengan percakapan dan pergerakan yang banyak. Manakala, jika sudah berlalu tempoh yang panjang berserta pergerakan yang banyak (seperti mandi, makan minum) maka perlu ditunaikan semula solat daripada awal
.
Wallahu a’lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Riwayat al-Nasa’ie (465)
[2]
 Lihat
al-Fiqh al-Manhaji
, 1/141
[3]
 Riwayat al-Bukhari (1151)
[4]
 Lihat
al-Bayan fi Mazhab al-Imam al-Syafi’i
, 2/388


#987: Adakah Nabi SAW dan Para Sahabat Berpuasa Semasa Berperang

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah Nabi SAW dan para sahabat R.Anhum tetap berpuasa walaupun semasa berperang? Hal ini kerana saya ada terbaca beberapa kisah peperangan pada zaman Nabi SAW dahulu, ada yang berlaku dalam bulan Ramadhan. Justeru, adakah Nabi SAW dan para sahabat berperang dalam keadaan berpuasa, atau mereka berbuka sebelum bertempur dengan pihak musuh? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ibadah puasa di bulan Ramadhan merupakan salah satu kewajipan kepada umat Islam yang cukup syarat-syarat wajib untuk berpuasa. Ia merupakan salah satu rukun daripada rukun-rukun Islam. Firman Allah SWT:
يَاأَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِنْ قَبْلِكُمْ لَعَلَّكُمْ تَتَّقُونَ
Maksudnya:

“Wahai orang-orang yang beriman! Kamu diwajibkan berpuasa sebagaimana diwajibkan atas orang-orang yang dahulu daripada kamu, supaya kamu bertaqwa.”
[1]
Nabi SAW telah bersabda:
بُنِيَ الإسْلَامُ علَى خَمْسٍ: شَهَادَةِ أنْ لا إلَهَ إلَّا اللَّهُ وأنَّ مُحَمَّدًا رَسولُ اللَّهِ، وإقَامِ الصَّلَاةِ، وإيتَاءِ الزَّكَاةِ، والحَجِّ، وصَوْمِ رَمَضَانَ
Maksudnya:
“Islam dibina di atas lima perkara: “Mengucap bahawa tiada tuhan yang disembah melainkan Allah dan Nabi Muhammad adalah Rasulullah, mendirikan solat, mengeluarkan zakat, melaksanakan haji di Baitullah dan berpuasa di bulan Ramadhan.”
[2]
Pengertian puasa dari sudut bahasa adalah menahan diri daripada melakukan sesuatu, seperti makan, minum dan bercakap. Manakala, puasa dari sudut Syarak pula adalah menahan diri daripada sebarang perkara yang membatalkannya, bermula daripada terbit fajar hingga matahari terbenam dengan niat puasa.
[3]
Adakah Nabi SAW dan Para Sahabat Berpuasa Semasa Berperang?
Menjawab persoalan di atas, kami nukilkan sebuah hadis yang diriwayatkan daripada Abu Sa’id al-Khudri R.A, katanya:
سَافَرْنَا مَعَ رَسُولِ اللَّهِ -صلى الله عليه وسلم- إِلَى مَكَّةَ وَنَحْنُ صِيَامٌ قَالَ فَنَزَلْنَا مَنْزِلاً فَقَالَ رَسُولُ اللَّهِ -صلى الله عليه وسلم- إِنَّكُمْ قَدْ دَنَوْتُمْ مِنْ عَدُوِّكُمْ وَالْفِطْرُ أَقْوَى لَكُمْ. فَكَانَتْ رُخْصَةً فَمِنَّا مَنْ صَامَ وَمِنَّا مَنْ أَفْطَرَ ثُمَّ نَزَلْنَا مَنْزِلاً آخَرَ فَقَالَ : إِنَّكُمْ مُصَبِّحُو عَدُوِّكُمْ وَالْفِطْرُ أَقْوَى لَكُمْ فَأَفْطِرُوا. وَكَانَتْ عَزْمَةً فَأَفْطَرْنَا
Maksudnya
:
Kami bermusafir bersama Rasulullah SAW ke Mekah (untuk melakukan pembukaan Mekah). Kami sampai di satu tempat lalu Rasulullah SAW bersabda: “Kamu semua sedang menghampiri musuh kamu sedangkan berbuka puasa itu lebih kuat untuk kamu”.
(Kata Abu Said al-Khudri): Maka itu satu kelonggaran (untuk terus berpuasa), maka dalam kalangan kami ada yang berpuasa dan ada yang berbuka. Kemudian kami sampai ke satu tempat yang lain lantas Rasulullah SAW bersabda: “Kamu sedang berhadapan dengan musuh kamu, berbuka puasa itu lebih kuat untuk kamu maka berbukalah.”
(Kata Abu Said al-Khudri): Maka itu satu kewajipan maka kami pun berbuka.
[4]
Imam al-Munawi menyebut: Dapat disimpulkan bahawa alasan disyariatkan berbuka bukan kerana musafir akan tetapi disebabkan musuh telah dekat dan mereka memerlukan kekuatan tubuh badan yang optimum untuk berjihad. Walaupun mereka menetap di sebuah negeri (tidak bermusafir), mereka tetap boleh berbuka untuk menjaga stamina tubuh yang kuat dalam menghadapi musuh.
[5]
Dalam riwayat lain, Saidina ‘Umar bin al-Khattab turut menceritakan perkara yang sama. Beliau berkata:
غَزَوْنَا مَعَ رَسُولِ اللَّهِ صَلَّى اللَّهُ عَلَيْهِ وَسَلَّمَ فِي رَمَضَانَ غَزْوَتَيْنِ يَوْمَ بَدْرٍ وَالْفَتْحِ فَأَفْطَرْنَا فِيهِمَا
Maksudnya
:
Kami berperang dalam dua buah peperangan (Badar dan Pembukaan Kota Mekah) bersama Rasulullah SAW pada bulan Ramadhan, lalu kami berbuka puasa pada kedua perang tersebut.
[6]
Diriwayatkan bahawa sebahagian sahabat Nabi SAW berkata:
رَأَيْتُ رَسُولَ اللَّهِ صَلَّى اللَّهُ عَلَيْهِ وَسَلَّمَ أَمَرَ النَّاسَ فِي سَفَرِهِ عَامَ الْفَتْحِ بِالْفِطْرِ ، وَقَالَ : تَقَوَّوْا لِعَدُوِّكُم
Maksudnya
:
“Aku pernah melihat Rasulullah SAW memerintahkan para sahabatnya yang bermusafir pada peristiwa Fath Makkah untuk berbuka. Baginda bersabda: “Kuatkan tubuh kamu untuk menghadapi musuh kamu.”
[7]
Kata al-Hafiz dalam
al-Talkhis al-Habir
[8]
, hadis ini disahihkan oleh al-Hakim dan Ibn Abd al-Bar. Hadis ini juga menunjukkan perintah berbuka bukan kerana musafir tetapi kerana untuk menambahkan kekuatan ketika berperang.
Penutup
Berdasarkan kepada sunnah Rasulullah SAW serta arahannya, maka berbuka ketika menghadapi peperangan jauh lebih afdhal kerana maslahat puasa untuk peribadi, sedangkan kekuatan itu dengan tenaga pada fizikal adalah untuk kemenangan Islam. Inilah yang dilakukan oleh Rasulullah SAW dan para sahabat serta yang mengikut jejak langkahnya.
Semoga kita dapat mentahqiqkan firman Allah SWT:
وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانتَهُوا
Maksudnya
: “
Dan apa jua perintah yang dibawa oleh Rasulullah (SAW) kepada kamu maka terimalah serta amalkan, dan apa jua yang dilarangNya kamu melakukannya maka patuhilah laranganNya.”
[9]
Wallahu a’lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 (Surah al-Baqarah: 183)
[2]
 Riwayat al-Bukhari (87) dan Muslim (17)
[3]
 (Lihat
al-Fiqh al-Manhaji
, 1/69)
[4]
 Riwayat Muslim (1895) dan Abu Daud (2058)
[5]
 Lihat
Faidh al-Qadir
, 2/555-556
[6]
 Riwayat al-Tirmizi (714) dan al-Baihaqi dalam al-Sunan al-Kubra (8520)
[7]
 Riwayat Abu Daud (2365)
[8]
 2/449
[9]
 Surah al-Hasyr (7)


#988: Solat Berimamkan Anak Luar Nikah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana hukum solat dengan berimamkan anak luar nikah? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan di atas, kami mulakan dengan perbincangan tentang kriteria menjadi imam. Hal ini berdasarkan hadis daripada Abi Mas’ud Uqbah bin Amru al-Badri al-Ansari R.A, katanya: Sabda Rasullullah SAW:
يَؤُمُّ الْقَوْمَ أَقْرَؤُهُمْ لِكِتَابِ اللَّهِ وَأَقْدَمُهُمْ قِرَاءَةً فَإِنْ كَانَتْ قِرَاءَتُهُمْ سَوَاءً فَلْيَؤُمَّهُمْ أَقْدَمُهُمْ هِجْرَةً فَإِنْ كَانُوا فِي الْهِجْرَةِ سَوَاءً فَلْيَؤُمَّهُمْ أَكْبَرُهُمْ سِنًّا
Maksudnya:
“
Yang menjadi imam bagi sesuatu kumpulan ialah orang yang lebih pandai membaca al-Quran. Sekiranya mereka setara dalam bacaan, maka yang lebih alim dalam hadith, jika dalam hadith mereka pun sama maka yang lebih dahulu berhijrah, dan jika dalam hijrah juga mereka masih sama maka yang lebih tua usianya di kalangan mereka.”
[1]
Hadis di atas dengan jelas menerangkan kriteria umum untuk mengimami solat jamaah yang disebutkan oleh Nabi SAW. Ia sebagaimana yang dihuraikan di dalam kitab-kitab Fiqh antara syarat-syarat untuk menjadi imam adalah: Islam; baligh; berakal; baik bacaannya; tidak mempunyai penyakit kencing tidak lawas dan bersih dari hadas. Ini merupakan keutamaan dalam syarat pemilihan imam.
Berikut merupakan susunan orang yang layak menjadi imam ketika ketiadaan imam khusus yang dilantik masjid menurut Ibn Naqib al-Masri di dalam kitabnya:
Yang paling faqih (iaitu yang paling mengetahui dan memahami) hukum-hakam syariah Islam, terutamanya perkara yang berkaitan solat seperti sah dan batalnya solat dan lain-lain.
Yang paling baik bacaan al-Quran
Yang paling warak (iaitu mereka yang menjauhi syubhah)
Yang paling awal berhijrah ke kerajaan islam madinah dan anak cucunya
Yang paling awal memeluk islam
Yang mulia nasabnya atau keturunan mengikut turutan bermula daripada bani hashim, bani muthalib, kemudian diikuti quraish, kemudian bangsa arab, diutamakan anak orang yang soleh dan alim daripada yang disebutkan dari nasab
Yang paling baik keperibadian
Yang paling bersih tubuh badan dan pakaian
Yang paling lunak suara
Yang paling baik penampilan
[2]
Berbalik kepada persoalan di atas, dalam hal berimamkan anak luar nikah ulama berbeza pendapat seperti yang dinukilkan Imam al-Nawawi, katanya:
Jumhur ulama berpendapat tidak mengapa berimamkan anak luar nikah.
Daripada yang berpendapat sedemikian adalah Saiditina Aisyah Radiallahuanha, Imam Ata’ Al-Hasan,Imam Zuhri, Nakhai’,Amru bin Dinar ,Sulaiman bin Musa, Iman Assauri ,Auzai’, Imam Ahmad, Imam Daud, dan Ibnu Manzur.
[3]
Namun begitu, ada yang memakruhkannya seperti yang disebut oleh al-Khatib al-Syarbini: “
Sesungguhnya berimamkan anak zina yang tidak mengenali bapanya adalah makruh.”
[4]
Pendapat ini mungkin kerana anak hasil zina itu kebiasaannya tidak dididik dalam keadaan yang baik. Namun demikian jika anak tersebut dididik dengan didikan agama yang baik sehingga menjadi seorang hafiz Al-Quran, boleh jadi dia jauh lebih baik untuk menjadi imam berbanding orang lain yang tidak berpendidikan sedemikian.
Penutup
Anak zina dilahirkan dalam keadaan fitrah sepertimana yang disabda oleh Nabi SAW, dan berkenaan dengan persoalan di atas, kami berpendapat berimamkan anak hasil zina ini jika memiliki syarat-syarat yang ditetapkan seperti baik bacaan al-Quran dan tinggi ilmunya berbanding dengan orang lain maka ia dibolehkan.
Wallahu a’lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Riwayat Muslim (613)
[2]
 Lihat
Umdah al-Salik,
 128
[3]
 Lihat
al-Majmu’ Syarh al-Muhazzab
, 4/290
[4]
 Lihat
Mugni al-Muhtaj,
 1/487


#989: Penggunaan Gincu Bibir Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum penggunaan
lipstick
(gincu bibir) ketika sedang berpuasa? Adakah puasa seseorang terbatal jika dia mengenakan
lipstick
ketika berpuasa? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan firman Allah SWT:
وَلَا يُبْدِينَ زِينَتَهُنَّ إِلَّا مَا ظَهَرَ مِنْهَا
Maksudnya:
 “
Dan janganlah mereka memperlihatkan perhiasan tubuh mereka kecuali yang zahir daripadanya.
”
[1]
Sayyid Qutb menyebutkan bahawa perhiasan itu halal bagi perempuan untuk memenuhi keinginan semula jadinya. Setiap perempuan ingin menjadi cantik dan dipandang cantik. Walaupun perhiasan itu berbeza-beza dari satu zaman ke satu zaman, namun asas perhiasan itu adalah sama sahaja dalam fitrah perempuan, iaitu ingin mendapat dan menyempurnakan sifat-sifat kejelitaan dan menunjukkannya kepada kaum lelaki. Islam tidak menentang keinginan semula jadi ini, tetapi Islam mahu mengatur dan mengawalnya. Islam mahu menjadikan keinginan semula jadi itu menuju ke arah yang terang, iaitu ke arah suaminya yang tunggal selaku rakan kongsi hidupnya, yang dapat memandang bahagian-bahagian badannya, yang tidak boleh dipandang oleh orang-orang yang lain daripadanya — yakni suaminya itu.
[2]
Pada asasnya, hukum asal bagi pakaian dan perhiasan adalah harus sama ada di badan, pakaian atau tempat. Akan tetapi, hukumnya berlanjutan sedemikian — yakni halal dan harus — selagi mana tiada nas-nas khusus yang mengecualikan hukum asal tersebut.
[3]
  Justeru,
hukum wanita memakai lipstik serta alat-alat solek yang lain adalah diharuskan selagi mana tiada dalil yang menunjukkan sebaliknya.
 Hal ini adalah sebagaimana keumuman firman Allah SWT:
هُوَ الَّذِي خَلَقَ لَكُم مَّا فِي الْأَرْضِ جَمِيعًا
Maksudnya:
 “
Dialah (Allah) yang menjadikan untuk kamu segala yang ada di bumi
.”
[4]
Walau bagaimanapun, terdapat batasan dalam hal tersebut. Perkara yang harus diingat dan diberi perhatian bagi seorang wanita itu, adalah hendaklah dia mengelakkan diri daripada
bertabarruj
. Al-Syaukani menyebutkan bahawa
al-Tabarruj
 ialah menampakkan dan mempamerkan — yakni perhiasan dan kecantikkannya — bagi mata-mata — untuk melihat dan menikmatinya.
[5]
Firman Allah SWT:
وَقَرْنَ فِي بُيُوتِكُنَّ وَلَا تَبَرَّجْنَ تَبَرُّجَ الْجَاهِلِيَّةِ الْأُولَى
Maksudnya:
 “
Dan hendaklah kamu tetap diam di rumah kamu serta janganlah kamu mendedahkan diri seperti yang dilakukan oleh orang-orang Jahiliyah zaman dahulu.
”
[6]
Al-Maraghi menyebutkan, larangan untuk mempamerkan perhiasan diri dan kecantikan wanita kepada kaum lelaki seperti yang dilakukan oleh kaum perempuan pada zaman Jahiliyyah sebelum kedatangan Islam.
[7]
Begitu juga, al-Syaukani ketika menafsirkan ayat di atas menyebutkan bahawa
al-Tabarruj
 ialah apabila seorang wanita menampakkan sebahagian daripada perhiasan dan kecantikannya yang (sepatutnya) wajib untuk ditutupinya, yang mana perkara tersebut dapat menarik perhatian laki-laki — yakni syahwat mereka.
[8]
Berlebihan dalam berhias bagi seseorang perempuan adalah diharuskan hanya kepada suaminya sahaja. Dalam hal ini, mempamerkan perhiasan dan kecantikan kepada sesiapa yang tidak sepatutnya dilihat seperti memakai pakaian yang ketat untuk mempamerkan bentuk badan atau selainnya. Lalu disebabkan itu dapat menaikkan syahwat dan nafsu orang yang memandangnya, maka para ulama telah menyatakan ijma’ bahawa ia adalah haram melainkan kepada suaminya sahaja.
[9]
Hukum Penggunaan Gincu Bibir Ketika Berpuasa
Berbalik kepada persoalan yang diajukan, hukum penggunaan
lipstick
 pada siang hari Ramadhan adalah tidak membatalkan puasa selagi mana ia tidak menelan masuk ke dalam rongga. Sekadar terdapat ‘rasa’ di bibir maka ianya tidak membatalkan puasa.
Ini berdasarkan fatwa Ibn ‘Abbas R.Anhuma mengenai merasa makanan yang mana menyebutkan:
لَا بَأْسَ أَنْ يَذُوقَ الْخَلَّ أَوِ الشَّيْءَ، مَا لَمْ يَدْخُلْ حَلْقَهُ وَهُوَ صَائِمٌ
Maksudnya:

“Tidak mengapa untuk merasa cuka atau yang lainnya, selagi tidak memasuki

 tekaknya dan dia sedang berpuasa”.
[10]
Tatkala seseorang merasa makanan, sudah pasti ianya akan memberikan kesan rasa kepada yang merasanya (pada lidah) dan selagi mana dia tidak menelannya maka tidak batal puasanya. Begitu juga keadaannya bagi
lipstick
. Sekadar terdapat rasa sahaja, ianya belum membatalkan puasa melainkan dia menelannya, maka batallah puasanya.
Kebanyakan kitab-kitab fiqh mazhab al-Syafi’e  juga menyebutkan mengenai isu merasa makanan ini, dan kebanyakannya mengatakan perbuatan itu makruh tidak membatalkan puasa kerana dibimbangi boleh tertelan dan membatalkan puasa. Ini boleh di lihat di dalam kitab
Mughni al-Muhtaj
[11]
 oleh al-Khatib al-Syarbini Rahimahullah, kitab
Nihayah al-Muhta
j
[12]
 oleh al-Imam al-Ramli Rahimahullah dan ianya juga terdapat di dalam kitab
al-Fiqh al-Manhaji
.
Begitu juga telah berkata Syeikh al-Islam Ibn Taimiyyah:
“Merasa makanan adalah makruh sekiranya tiada hajat tetapi ianya tidak membatalkan puasa. Sekiranya terdapat hajat (untuk merasanya) maka ianya seperti al-Madhmadhoh (berkumur)”.
[13]
Adapun berkumur
[14]
, jika diperhatikan masih terdapat baki-baki air yang sedikit di dalam mulut dan jika tertelan bersamanya air liur maka ianya tidak membatalkan puasa kerana ianya amat payah untuk dielakkan.
[15]
Seperti juga bersugi, bersiwak dan memberus gigi ketika berpuasa, telah sepakat para fuqaha’ akan keharusannya. Begitu juga penggunaan ubat gigi. Jika kita perhatikan, semasa memberus gigi, bersiwak dan sebagainya pasti akan terdapat ‘rasa’ pada lidah namun jika tidak ditelan, ianya tidak membatalkan puasa
Kesimpulan
Berdasarkan nas dan keterangan di atas, kami nyatakan bahawa
penggunaan gincu di siang hari bulan Ramadhan tidak membatalkan puasa. Namun, sekiranya ditelan (memasuki rongga) rasa yang terdapat pada gincu tersebut, maka ianya membatalkan puasa.

Adapun semata-mata terdapat ‘rasa’ daripada bibir yang digincu itu maka ianya tidaklah membatalkan puasa kecuali dia menelannya selepas itu.
Syeikh Muhammad Arsyad al-Banjari dalam kitabnya
Sabil al-Muhtadin
 ada menyebutkan:
“Tiada batal puasa sebab merasai makanan dengan lidah dan jika sampai rasa makanan itu kepada rukungan (kerongkong) sekalipun dari kerana rasa makanan itu athar’ jua bukan ‘ain.”
Jika seseorang merasa makanan  ketika berpuasa, kemudian dia meludahkannya tetapi masih berbaki rasanya pada lidah sekalipun sampai kepada tekak dan ditelannya, maka ianya tidak membatalkan puasa seseorang itu kerana
‘ain
 makanan tersebut telah diludahkan dan yang tinggal hanya
athar
 (kesan) sahaja yang berbaki.
Kami juga ingin tegaskan di sini bahawa memakai gincu untuk memperlihatkan pada yang lain dalam keadaan berlebih-lebihan
(tabarruj)
 adalah amat tidak digalakkan di dalam Islam. Tetapi untuk suami, ianya dibenarkan sebagai berhias diri.
Wallahu a’lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 (Surah al-Nur: 31)
[2]
 Lihat
Fi Zilal al-Quran
, 4/2512
[3]
 Lihat
al-Fiqh al-Manhaji
, 3/89-90
[4]
 (Surah al-Baqarah: 29)
[5]
 Lihat
Fath al-Qadir
, 4/61
[6]
 (Surah al-Ahzab: 33)
[7]
 Lihat
Tafsir al-Maraghi
, 22/6
[8]
 Lihat
Fath al-Qadir
, 4/320
[9]
 Lihat
al-Mausu‘ah al-Fiqhiyyah al-Kuwaitiyyah
, 10/62
[10]
 Riwayat Ibn Abi Syaibah di dalam
Musannaf
nya (9277)
[11]

2/168
[12]

3/183
[13]
 Lihat
Majmu’ al-Fatawa
, 25/266
[14]
 Berkumur yang dimaksudkan di sini adalah dengan tidak berlebih-lebihan kerana sedang berpuasa. Ini sepertimana mafhum hadith Nabi ﷺ yang menyuruh agar mubalaghah (berlebih-lebihan) dalam berkumur bagi mereka yang tidak berpuasa.
[15]
 Lihat
Radd al-Muhtar
, 2/98


#99 Wanita Kematian Suami Pergi Bekerja

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum perempuan yang kematian suami pergi bekerja?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan jawapan ini dengan firman Allah SWT:
وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا
Maksudnya:
“Dan orang-orang yang meninggal dunia di antara kamu, sedang mereka meninggalkan isteri-isteri hendaklah isteri-isteri itu menahan diri mereka (beridah) selama empat bulan sepuluh hari.”
(Surah al-Baqarah: 234)
Daripada Ummu Habibah R.Anha, katanya:
لاَ يَحِلُّ لاِمْرَأَةٍ تُؤْمِنُ بِاللَّهِ وَالْيَوْمِ الآخِرِ تُحِدُّ عَلَى مَيِّتٍ فَوْقَ ثَلاَثٍ إِلاَّ عَلَى زَوْجٍ أَرْبَعَةَ أَشْهُرٍ وَعَشْرًا
Maksudnya
:
“Tidak halal bagi perempuan yang beriman dengan Allah dan hari Akhirat berkabung di atas kematian seseorang melebihi tiga hari melainkan apabila kematian suaminya. Dia hendaklah berkabung selama empat bulan dan sepuluh hari.”
Riwayat al-Bukhari (5024) dan Muslim (1486)
Berdasarkan nas ini, maka wanita yang kematian suami hendaklah berkabung atau berihdad selama empat bulan 10 hari. Inilah yang telah ditetapkan oleh Allah.

Hikmah Pensyariatan Berkabung
Terlalu banyak hikmah pensyariatan berkabung dengan sebab kematian suaminya. Antaranya:
Untuk menzahirkan kesetiaan
Meraikan hak suaminya yang besar
Ini kerana ikatan perkahwinan adalah sesuci ikatam yang tidak seharusnya pada syarak dan juga adab akhlak untuk dilupai begitu sahaja. Memang tidak munasabah selepas kematian si isteri memakai pakaian yang hebat dan berhiasan serta berwangi-wangian kemudian keluar daripada rumah seperti wanita yang lain. Hal ini tidak menzahirkan sebarang penghormatan kepada suaminya yang telah meninggal dunia. Justeru, para ulama’ dan imam-imam mazhab yang empat telah membuat kesimpulan berkaitan dengan hukum-hakam
ihdad
 antara lain kata mereka:
Bahawa sesungguhnya
ihdad
 wajib ke atas kematian suami untuk menzahirkan rasa dukacita dan menunaikan janjinya. Begitu juga kerana terputusnya nikmat perkahwinan dan bukan semata-mata nikmat dunia tetapi melangkaui akhirat. Ini kerana, nikah menjadi sebab kejayaan mereka di dunia dan akhirat.
Begitu juga pensyariatan
ihdad
 kerana mencegah niat lelaki untuk bersama dengannya kerana kalau dia berhias-hias sudah pasti membawa ke arah itu dan ini tidak dibenarkan sama sekali. (Lihat
Hasyiah Sa’di Jalbi ‘ala Syarh Fath al-Qadir
, 3/291)
Walaupun begitu, para ulama’ mengecualikan untuk wanita keluar dari rumah kerana tujuan tertentu. Antara keperluan penting yang membolehkan keluar rumah ialah
untuk bekerja, mendapatkan rawatan perubatan, membeli barang-barang keperluan asasi (sekiranya tidak ada ahli keluarga atau orang lain yang amanah boleh melakukannya) dan keperluan-keperluan lain yang penting dan mendesak, dengan syarat mereka dapat menjaga peraturan dan adab-adab seperti yang disyariatkan Islam.
Keharusan untuk keluar rumah ini juga hanya tertakluk pada waktu siang dan tidak pada waktu malam. Namun, pengecualian diberikan kepada individu yang tidak mempunyai pilihan dan perlu bekerja pada waktu malam seperti doktor, jururawat dan sebagainya. Bagi larangan bermusafir, ia termasuk larangan untuk menunaikan ibadat fardu haji dan umrah. (Lihat
Garis Panduan Ber`Iddah Bagi Wanita Yang Bercerai Atau Kematian Suami
, oleh JAKIM)

Cadangan Kami
Dalam situasi seperti ini, keluar rumah hendaklah dalam bentuk terhad. Hanya ke tempat kerja, menerima rawatan atau membeli barangan keperluan.
Keduanya, mohon pertimbangan daripada pihak kerajaan atau majikan untuk memberi keringanan kepada wanita agar boleh beriddah di rumahnya dengan cara kerja dari rumah seperti yang diamalkan semasa puncak pandemik Covid-19 baru-baru ini. Ini juga akan membantu meringankan bebanan yang ditanggung oleh isteri yang kematian suami, dan ia termasuk ehsan oleh majikan kepada staf atau pekerjanya.
Semoga pencerahan ini memberikan kepada kita kekuatan dalam menegakkan Syariat Allah walaupun ketika berlaku kematian suami yang amat dikasihi. Semoga Allah mengampuni dosa kita semua. Amin.
Wallahu a’lam.
Bertarikh: 12/11/2021 bersamaan 7 Rabiul Akhir 1443H


#990: Pesakit Buasir Memasukkan Air dalam Dubur Ketika Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum seorang pesakit buasir memasukkan air ke dalam duburnya bagi memudahkan untuk membuang air besar, sedangkan dia berpuasa? Adakah puasanya itu terbatal? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pengertian Buasir

Sebelum menjawab persoalan di atas, perlu dijelaskan terlebih dahulu berkenaan penyakit buasir. Kami nukilkan di sini pengertian buasir sepertimana dijelaskan di dalam portal MyHealth Kementerian Kesihatan Malaysia (KKM).
Buasir adalah salur darah vena yang membesar di bahagian bawah rektum dan dubur. Ia akan membawa masalah apabila ianya menjadi radang atau bengkak. Buasir boleh diklasifikasikan kepada dua bergantung kepada lokasinya iaitu buasir luaran atau buasir dalaman. Kedua-dua ini mempunyai simptom dan masalah yang berbeza.
Pertama:
Buasir dalaman
Merupakan salur darah vena yang bengkak di lapisan dalam rektum. Pesakit akan mengadu terdapat pendarahan selepas membuang najis tanpa kesakitan. Ada juga pesakit yang akan terasa seperti unjuran yang terkeluar dari dubur selepas membuang air besar. Unjuran ini mungkin hilang sendiri atau ada juga yang perlu menolak balik unjuran ini ke dalam.
Kedua:
Buasir Luaran
Merupakan salur darah vena di bahagian bawah kulit luar dari dubur. Pesakit akan mengadu sakit, berdarah, gatal atau bengkak semasa membuang air besar. Kesakitan yang dirasai seseorang itu mungkin berbeza. Ada orang yang mungkin merasa sedikit tidak selesa, tetapi ada juga yang merasa panas atau amat pedih. Sakit yang kuat mungkin berlaku akibat salur darah yang tersumbat oleh darah beku.
Kewajiban Menahan Diri daripada Perkara Membatalkan Puasa
Allah SWT berfirman:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya:
“Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib).”
[1]
Berdasarkan ayat al-Quran ini, antara kewajipan bagi orang yang berpuasa Ramadan ialah menahan diri daripada melakukan perkara-perkara yang membatalkan puasa setelah berniat puasa. Antaranya ialah memasukkan
ain
(suatu jirim) ke rongga dalam melalui saluran yang terbuka seperti mulut, hidung, telinga,
qubul
 dan
dubur
 sama ada lelaki mahupun perempuan.
[2]
Secara jelasnya, antara perkara yang membatalkan puasa adalah dengan memasukkan sesuatu ke rongga dalam (ruang selepas halkum hingga usus dan tali perut) melalui ruang yang sedia terbuka  (
manfaz maftuh
) iaitu mulut, telinga,
qubul
 dan
dubur
 sama ada lelaki mahupun perempuan. Rongga itu sama ada ia mempunyai kuasa memproses makanan dan ubat ataupun tidak. Sekiranya memasukkan sesuatu melaluinya sehingga sampai ke rongga dalam badan maka terbatal puasanya.
[3]
Pengarang kitab
al-Fiqh al-Manhaji

dalam menjelaskan hal ini berkata, bahawa salah satu daripada perkara yang membatalkan puasa
ialah “sampainya suatu ain ke jauh (rongga) daripada saluran yang terbuka. Ain itu adalah suatu yang boleh dilihat dengan mata kasar. Jauf pula ialah bahagian otak atau bahagian selepas tekak sehingga perut dan usus-usus. Saluran terbuka pula bermaksud mulut, telinga, alat sulit hadapan, dan belakang, bagi lelaki dan perempuan.”
[4]
Maka dapat difahami bahawa antara perkara yang boleh menyebabkan puasa terbatal adalah memasukkan sesuatu ke dalam rongga melalui saluran yang terbuka seperti hidung, telinga, mulut, dubur dan kemaluan. Perkara ini juga dijelaskan oleh Imam al-Nawawi, katanya:
“Antara perkara yang membatalkan puasa adalah masuknya sesuatu ke bahagian dalam rongga. Para ulama telah menentukan piawaian sesuatu yang masuk (ke dalam
rongga
) yang membatalkan puasa dengan ain (objek) yang sampai, iaitu (dari) had zahir ke dalam had batin melalui rongga terbuka dengan sengaja dan sedar dalam keadaan berpuasa.”

[5]
Justeru, secara umumnya, batal bagi orang yang berpuasa jika memasukkan sesuatu ke dalam rongga tersebut secara sengaja dan ikhtiarnya sendiri. Dan dia mengetahui perbuatan tersebut adalah dilarang ketika berpuasa.
[6]
Hukum Pesakit Buasir Memasukkan Air dalam Dubur Ketika Puasa
Menurut Mazhab Syafie, antara perkara yang membatalkan puasa adalah apabila sampai al-‘ain kepada jauf daripada rongga yang terbuka seperti yang dijelaskan di atas. Al-‘ain adalah sesuatu yang zahir dapat dilihat walaupun kecil seperti bijan, tidak boleh dimakan secara adatnya seperti batu kecil dan benang. Berbeza dengan sesuatu yang meninggalkan kesan seperti kentut yang dikesan dengan bau, kepanasan dan kesejukan air yang dikesan dengan rasaan, maka ia tidak dikira.
Al-Jauf
 di sisi mazhab Syafie adalah apa yang melepasi kerongkong hingga ke perut dan usus dalam, berbeza dengan apa yang sampai tanpa melalui jauf seperti ubat untuk luka pada daging betis atau peha, walaupun sampai ubat itu ke dalam otak atau daging, begitu juga jika dimasukkan besi ke dalamnya, tidak batal puasa.
[7]
Ini termasuklah mana-mana saluran yang membawa sesuatu hingga ke bahagian dalaman tubuh seperti mulut. Ulama mazhab Syafi‘e umumnya menetapkan mulut, hidung, telinga, kemaluan dan dubur sebagai rongga terbuka yang menjadi saluran yang membawa kepada Maka apa sahaja yang dimasukkan hingga melepasi rongga tersebut sampai ke dalam membatalkan.
Antara 10 perkara yang membatalkan puasa menurut Mazhab Syafie adalah memasukkan ubat atau selainnya melalui salah satu daripada kedua-dua jalan samada depan atau belakang.
[8]
. Jika dikiaskan dalam hal memasukkan air ke dalam dubur seperti soalan di atas, maka ia juga membatalkan puasa di sisi mazhab Syafie.
Walaubagaimanapun, hal ini perlu dilihat dalam konteks yang lebih luas iaitu:
Kami melihat hukum menahan diri (
imsak
) daripada makan dan minum itu dari perspektif
ta’lil
iaitu hukum tersebut boleh dikaji justifikasi ‘illah dan hikmahnya. Sebab pensyariatan di sebalik
imsak
itu adalah sifat makanan yang memberi kekuatan kepada tubuh, manakala air yang masuk ke dalam dubur itu tidak memberi kekuatan kepada tubuh badan.
Rongga zahir bagi pesakit buasir adalah berbeza dengan orang biasa. Maka
had al-jauf
juga pastinya adalah berbeza.
Masih terdapat perbezaan pandangan para ulama’ dalam menetapkan
had al-jauf
.
Keperluan untuk sedaya upaya memelihara puasa pesakit memandangkan beliau sudah di tahap kronik dan memberatkan beliau untuk menggantikan puasanya. Sementelahan, beliau masih mampu untuk berpuasa.
Air yang dimasukkan tidak akan sampai kepada usus dalam dan kemungkinan hanya sampai ke kawasan hujung
rectum
Penutup
Berdasarkan keterangan di atas,
kami berpendapat bahawa memasukkan air ke dalam dubur bagi memudahkan najis keluar bagi pesakit buasir, adalah tidak membatalkan puasa.
 Kami kiaskan isu ini dengan kenyataan sebahagian ulama’ Malikiah, ulama’ Zahiriah dan Syeikhul Islam Ibn Taimiyyah yang menghukumkan bahawa suntikan ke rongga dubur adalah tidak membatalkan puasa.
[9]
 Ini juga pendapat ulama masa kini seperti Dr. Ahmad bin Muhammad al-Khalil dan Dr. Abdullah bin Hammad al-Sakakir.
Hal ini juga sepertimana dinyatakan berkenaan hukum menyuntik ubat bagi pesakit buasir seperti yang terdapat dalam
Panduan Berpuasa Bagi Pesakit
yang dikeluarkan oleh Jabatan Kemajuan Islam Malaysia (JAKIM). Merujuk kepada bab Penggunaan Ubat Dan Alat-Alat Perubatan Ketika Berpuasa pada poin ke 15, antara perkara yang tidak membatalkan puasa adalah:
“Penggunaan ubat buasir dengan memasukkan semula kawasan buasir pada tempatnya tanpa melibatkan kawasan rongga yang dalam.”

[10]
Wallahu a’lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Surah al-Baqarah: 187
[2]
 Lihat
al-Mu’tamad fi al-Fiqh al-Syafie
,
 2/181
[3]
 Lihat
al-Mu’tamad fi al-Fiqh al-Syafie
,
 2/181
[4]
 Lihat
al-Fiqh al-Manhaji
,
1/342
[5]
 Lihat
Raudah al-Talibin
, 2/356
[6]
 Lihat
Nihayah al-Zain
, 1/187
[7]
 Lihat
al-Mu’tamad fi Fiqh al-Syafie
, 2/181
[8]
 Lihat
al-Iqna’ fi Hall Alfaz Abi Syuja’
, 1/237
[9]
 Lihat
Mawahib al-Jalil
,
2/424;
al-Muhalla
, 6/203;
Haqiqat al-Siyam
, hlm 37, 55
[10]
 Lihat
Panduan Berpuasa Bagi Pesakit
,
hlm. 5


#991: Mengucapkan Tahmid Ketika Bersin dalam Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Jika seseorang bersin ketika melakukan solat, bolehkah dia mengucapkan tahmid? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Secara umumnya, dalam nas menyebut bahawa Allah SWT menyukai orang yang bersin kerana dengan bersin itu dapat mengeluarkan penyakit dari tubuh badannya. Ini sepertimana hadis yang diriwayatkan oleh Abu Hurairah RA, Sabda Nabi SAW:
إِنَّ اللَّهَ يُحِبُّ الْعُطَاسَ وَيَكْرَهُ التَّثَاؤُبَ
Maksudnya
:
Sesungguhnya Allah SWT menyukai bersin dan membenci menguap.
[1]
Al-Hafiz Ibn Hajar al-Asqalani menaqalkan pandangan Khattabi dengan menyebut bahawa maksud Allah SWT menyukai orang yang bersin kerana bersin dapat meringankan badan dan membuka liang-liang roma.
[2]
Selain itu, galakan Baginda Nabi SAW kepada seseorang itu apabila bersin mengucapkan kalimah
Tasymit
 dan
Tahmid
 sebagai tanda syukur kepada Allah SWT. Begitu juga sebaliknya, kepada sahabatnya yang mendengari ucapan itu disarankan agar ber
tasymit
 dan mendoakan kebaikan kepada sahabatnya yang bersin.
Ini sepertimana saranan hadis daripada Abu Hurairah RA sabda Nabi SAW:
إِذَا عَطَسَ أَحَدُكُمْ فَلْيَقُلِ الْحَمْدُ لِلَّهِ. وَلْيَقُلْ لَهُ أَخُوهُ أَوْ صَاحِبُهُ يَرْحَمُكَ اللَّهُ. فَإِذَا قَالَ لَهُ يَرْحَمُكَ اللَّهُ. فَلْيَقُلْ يَهْدِيكُمُ اللَّهُ وَيُصْلِحُ بَالَكُمْ
Maksudnya
: Apabila salah seorang daripada kamu bersin, maka hendaklah ia menyebut ‘الْحَمْدُ لِلَّهِ’. Dan menjawab bagi saudara atau sahabatnya ‘يَرْحَمُكَ اللَّهُ’. Maka apabila seseorang menyebut kepadanya (orang yang bersin) ‘يَرْحَمُكَ اللَّهُ’ maka hendaklah menyebut ‘يَهْدِيكُمُ اللَّهُ وَيُصْلِحُ بَالَكُمْ’.
[3]
Selain itu, di dalam hadis yang lain yang diriwayatkan oleh Abu Ayyub, sabda Nabi SAW:
إِذَا عَطَسَ أَحَدُكُمْ فَلْيَقُلِ الْحَمْدُ لِلَّهِ عَلَى كُلِّ حَالٍ وَلْيَقُلِ الَّذِي يَرُدُّ عَلَيْهِ يَرْحَمُكَ اللَّهُ وَلْيَقُلْ هُوَ يَهْدِيكُمُ اللَّهُ وَيُصْلِحُ بَالَكُم
Maksudnya
: Apabila bersin salah seorang daripada kamu, maka sebutlah ‘الْحَمْدُ لِلَّهِ عَلَى كُلِّ حَالٍ’
.
 Dan kemudian jawablah saudara yang mendengarinya ‘يَرْحَمُكَ اللَّهُ’. Dan hendaklah ia (orang yang bersin) membalas ‘يَهْدِيكُمُ اللَّهُ وَيُصْلِحُ بَالَكُم’.
[4]
Ini jelas bahawa saranan Baginda Nabi SAW kepada umatnya berkenaan dengan adab ketika bersin supaya menyebut kalimah
Tahmid
 dan kepada yang mendengarnya mengucapkan kalimah
Tasymit
 iaitu mendoakan kepada sahabat yang bersin itu dengan doa kebaikan ke atasnya.
Imam Ibnu Hajar menaqalkan pandangan Imam Nawawi dengan menyatakan bahawa para ulama bersepakat ke atas sunnatnya menyebut lafaz
Tahmid
 iaitu seperti yang dinaqalkan oleh Ibnu Battal dan yang lain tanpa menambah kalimah
Alhamdulillah
 seperti hadis yang disampaikan oleh Abu Hurairah RA.
[5]
Dalam
al-Mausu’ah al-Fiqhiyyah
 menyebut bahawa
tasymit
 dari segi bahasa bermaksud doa dengan kebaikan dan barakah. Dan setiap doa seseorang itu dengan kebaikan maka ia adalah
Tasymit
. Ibnu Daqiq al-’Id menyebut daripada sebahagian ulamak Syafi’eyyah menyatakan diulangi kalimah
al-Tasymit
apabila bersin seseorang itu berulang kali, melainkan mengetahui bahawa dia mengidap selsema maka doakan ia akan kesembuhan penyakit itu. Dan ini difahamkan bahawa gugurlah saranan untuk ber
tasymit
 sekiranya mengetahui akan seseorang itu bersin disebabkan selsema.
[6]
Mengucapkan Tahmid Ketika Bersin dalam Solat
Berbalik kepada persoalan di atas, perkara ini pernah berlaku pada zaman Rasulullah ketika Baginda mengimamkan solat. Ianya diriwayatkan oleh Rifa’ah bin Rafi’ Bin ‘Afra’. Kata beliau :
صَلَّيْتُ خَلْفَ رَسُولِ اللهِ صَلَّى اللَّهُ عَلَيْهِ وَسَلَّمَ فَعَطَسْتُ ، فَقُلْتُ : الحَمْدُ لِلَّهِ حَمْدًا كَثِيرًا طَيِّبًا مُبَارَكًا فِيهِ ، مُبَارَكًا عَلَيْهِ ، كَمَا يُحِبُّ رَبُّنَا وَيَرْضَى ، فَلَمَّا صَلَّى رَسُولُ اللهِ صَلَّى اللَّهُ عَلَيْهِ وَسَلَّمَ انْصَرَفَ ، فَقَالَ : مَنِ الْمُتَكَلِّمُ فِي الصَّلاَةِ ؟ ، فَلَمْ يَتَكَلَّمْ أَحَدٌ ، ثُمَّ قَالَهَا الثَّانِيَةَ : مَنِ الْمُتَكَلِّمُ فِي الصَّلاَةِ ؟ ، فَلَمْ يَتَكَلَّمْ أَحَدٌ ، ثُمَّ قَالَهَا الثَّالِثَةَ : مَنِ الْمُتَكَلِّمُ فِي الصَّلاَةِ ؟ فَقَالَ رِفَاعَةُ بْنُ رَافِعٍ ابْنُ عَفْرَاءَ : أَنَا يَا رَسُولَ اللهِ ، قَالَ : كَيْفَ قُلْتَ ؟ ، قَالَ : قُلْتُ : الحَمْدُ لِلَّهِ حَمْدًا كَثِيرًا طَيِّبًا مُبَارَكًا فِيهِ مُبَارَكًا عَلَيْهِ ، كَمَا يُحِبُّ رَبُّنَا وَيَرْضَى ، فَقَالَ النَّبِيُّ صَلَّى اللَّهُ عَلَيْهِ وَسَلَّمَ : وَالَّذِي نَفْسِي بِيَدِهِ ، لَقَدْ ابْتَدَرَهَا بِضْعَةٌ وَثَلاَثُونَ مَلَكًا ، أَيُّهُمْ يَصْعَدُ بِهَا
Maksudnya
:” Aku solat di belakang Rasulullah SAW lantas aku bersin. Maka aku mengucapkan
‘الحَمْدُ لِلَّهِ حَمْدًا كَثِيرًا طَيِّبًا مُبَارَكًا فِيهِ ، مُبَارَكًا عَلَيْهِ ، كَمَا يُحِبُّ رَبُّنَا وَيَرْضَى’
. Apabila Rasulullah SAW selesai solat Baginda memalingkan wajah Baginda seraya bertanya: “Siapa yang bercakap di dalam solat tadi?” Tiada siapa yang menjawab. Kemudian Baginda bertanya lagi: “Siapa yang bercakap di dalam solat tadi?” Tiada siapa yang menjawab. Baginda bertanya untuk kali ketiga: “Siapa yang bercakap di dalam solat tadi?” Rifa’ah bin Rafi’ bin ‘Afra’ menjawab: “Aku wahai Rasulullah.” Baginda bertanya: “Bagaimana engkau menyebut tadi?” Rifa’ah menjawab: “Aku menyebut:
‘الحَمْدُ لِلَّهِ حَمْدًا كَثِيرًا طَيِّبًا مُبَارَكًا فِيهِ ، مُبَارَكًا عَلَيْهِ ، كَمَا يُحِبُّ رَبُّنَا وَيَرْضَى’
. Maka Nabi SAW bersabda: “Demi Tuhan yang mana nyawaku berada di tangan-Nya, sebanyak 30 lebih malaikat berbondong-bondong naik ke langit dengan ucapan tersebut.”
[7]
Imam al-Tirmizi ketika memberi komentar berkenaan hadis ini beliau menyebut:
“Di sisi sebahagian ahli ilmu hadis ini dibolehkan di dalam solat tatawwu’ kerana kebanyakan para Tabien menyebut: “Jika seseorang bersin di dalam solat fardhu maka dia dibolehkan untuk dia menyebut tahmid sekadar yang didengari oleh dirinya sahaja tidak lebih dari itu.”

[8]
Syeikh al-Ramli berkata:
“Jika seseorang bersin maka disunatkan untuk menyebut tahmid. Seakan-akan maksud pengarang adalah bermaksud mengucapkan tahmid di dalam selain al-Fatihah. Kerana jika dibaca di dalam al-Fatihah ia akan memutuskan muwalat al-Fatihah.”

[9]
Menurut Syeikh Abdul Rahman Bin Muhammad al-Ba’lawi:
“Jika seseorang bersin di dalam solat maka disunnatkan untuk mengucapkan tahmid secara sirr (senyap) walaupun ketika al-Fatihah. Akan tetapi ucapan tahmid ketika al-Fatihah memutuskan muwalat maka dia perlu mengulangi bacaan al-Fatihah.”

[10]
‘Allamah Syed al-Bakri al-Dimyati berkata:
“Dan disunatkan bagi yang bersin untuk mengucapkan tahmid sekadar yang didengari oleh dirinya sahaja. Akan tetapi jika dia mengucapkannya pada pertengahan al-Fatihah ia akan memutuskan muwalat al-Fatihah.”

[11]
Syeikh ‘Abd al-Muhsin al-Abbad ketika beliau ditanya tentang hukum mengucapkan tahmid selepas bersin di dalam solat beliau menjawab:
“Boleh mengucapkan tahmid akan tetapi tidak boleh membalas ucapan dalam keadaan dia tidak mengangkat suara yang boleh mengganggu orang lain. Dia hanya boleh mengucapkan tahmid dengan kadar yang boleh didengari oleh dirinya.”
Selain itu, terdapat hadith lain yang diriwayatkan daripada Mu’awiyah bin al-Hakam al-Sulami, katanya:
بَيْنَا أَنَا أُصَلِّي، مَعَ رَسُولِ اللَّهِ صلى الله عليه وسلم إِذْ عَطَسَ رَجُلٌ مِنَ الْقَوْمِ فَقُلْتُ يَرْحَمُكَ اللَّهُ . فَرَمَانِي الْقَوْمُ بِأَبْصَارِهِمْ فَقُلْتُ وَاثُكْلَ أُمِّيَاهْ مَا شَأْنُكُمْ تَنْظُرُونَ إِلَىَّ . فَجَعَلُوا يَضْرِبُونَ بِأَيْدِيهِمْ عَلَى أَفْخَاذِهِمْ فَلَمَّا رَأَيْتُهُمْ يُصَمِّتُونَنِي لَكِنِّي سَكَتُّ فَلَمَّا صَلَّى رَسُولُ اللَّهِ صلى الله عليه وسلم فَبِأَبِي هُوَ وَأُمِّي مَا رَأَيْتُ مُعَلِّمًا قَبْلَهُ وَلاَ بَعْدَهُ أَحْسَنَ تَعْلِيمًا مِنْهُ فَوَاللَّهِ مَا كَهَرَنِي وَلاَ ضَرَبَنِي وَلاَ شَتَمَنِي قَالَ: إِنَّ هَذِهِ الصَّلاَةَ لاَ يَصْلُحُ فِيهَا شَىْءٌ مِنْ كَلاَمِ النَّاسِ إِنَّمَا هُوَ التَّسْبِيحُ وَالتَّكْبِيرُ وَقِرَاءَةُ الْقُرْآنِ.
Maksudnya: “Ketika saya sedang menunaikan solat bersama Rasulullah SAW, tiba-tiba seorang lelaki bersin. Saya pun ucapkan kepadanya ‘يَرْحَمُكَ اللَّهُ’. Lalu semua orang melihat kepada saya. Saya pun bertanya: “Mengapa kamu semua melihat saya?” Mereka pun menepuk tangan mereka ke peha saya. Saya lihat mereka semua menghendaki saya diam. Apabila selesai solat, sungguh saya tidak pernah melihat seorang guru sebelum dan selepas Baginda yang lebih baik pengajarannya daripada Baginda. Demi Allah, Baginda tidak memasamkan muka kepada saya, tidak memukul dan tidak mengata saya. Baginda bersabda: “Sesungguhnya bagi solat itu, tidak wajar di dalamnya dimasukkan perkataan manusia, sebaliknya hanyalah untuk tasbih, takbir dan bacaan al-Quran.”
[12]
Penutup
Berdasarkan nas dan keterangan di atas, kami nyatakan bahawa
dibolehkan seseorang yang bersin di dalam solat untuk dia mengucapkan tahmid dengan syarat tidak mengangkat suaranya sehingga boleh mengganggu orang lain. Ucapan tersebut perlulah disembunyikan iaitu hanya didengari oleh dirinya sendiri.
Wallahu a’lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Riwayat al-Bukhari (6226)
[2]
 Lihat
Fath al-Bari
, 10/607
[3]
 Riwayat al-Bukhari (6224)
[4]
 Riwayat al-Tirmizi (2960)
[5]
 Lihat
Fath al-Bari li Ibnu Hajar
, 10/600
[6]
 Lihat
al-Mausu’ah al-Fiqhiyyah al-Kuwaitiyyah
, 12/25-32;
Fath al-Bari
, 10/606
[7]
 Riwayat al-Tirmizi (404), al-Nasaie (931), Abu Daud (773). Kata Imam al-Tirmizi:
Hadis Rifa’ah adalah hadis bertaraf Hasan
[8]
 Lihat
Jami’ al-Tirmizi
, 2/165
[9]
 Lihat
Nihayah al-Muhtaj
, 4/150
[10]
 Lihat
Bughyah al-Mustarsyidin
,
1/90
[11]
 Lihat
I’anah al-Talibin
,
1/256
[12]
 Riwayat Muslim (537)


#992: Berenang dan Menyelam Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum seseorang melakukan aktiviti berenang dan menyelam ketika bulan Ramadhan?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Sebelum menjawab persoalan di atas, kami nukilkan terlebih dahulu firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya:
“Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib).”
[1]
Berdasarkan ayat al-Quran ini, antara kewajipan bagi orang yang berpuasa Ramadan ialah menahan diri daripada melakukan perkara-perkara yang membatalkan puasa setelah berniat puasa. Antaranya ialah memasukkan
ain
(suatu jirim) ke rongga dalam melalui saluran yang terbuka seperti mulut, hidung, telinga,
qubul
 dan
dubur
 sama ada lelaki mahupun perempuan.
[2]
Secara jelasnya, antara perkara yang membatalkan puasa adalah dengan memasukkan sesuatu ke rongga dalam (ruang selepas halkum hingga usus dan tali perut) melalui ruang yang sedia terbuka  (
manfaz maftuh
) iaitu mulut, telinga,
qubul
 dan
dubur
 sama ada lelaki mahupun perempuan. Rongga itu sama ada ia mempunyai kuasa memproses makanan dan ubat ataupun tidak. Sekiranya memasukkan sesuatu melaluinya sehingga sampai ke rongga dalam badan maka terbatal puasanya.
[3]
Pengarang kitab
al-Fiqh al-Manhaji

dalam menjelaskan hal ini berkata, bahawa salah satu daripada perkara yang membatalkan puasa
ialah “sampainya suatu ain ke jauh (rongga) daripada saluran yang terbuka. Ain itu adalah suatu yang boleh dilihat dengan mata kasar. Jauf pula ialah bahagian otak atau bahagian selepas tekak sehingga perut dan usus-usus. Saluran terbuka pula bermaksud mulut, telinga, alat sulit hadapan, dan belakang, bagi lelaki dan perempuan.”
[4]
Maka dapat difahami bahawa antara perkara yang boleh menyebabkan puasa terbatal adalah memasukkan sesuatu ke dalam rongga melalui saluran yang terbuka seperti hidung, telinga, mulut, dubur dan kemaluan. Perkara ini juga dijelaskan oleh Imam al-Nawawi, katanya:
“Antara perkara yang membatalkan puasa adalah masuknya sesuatu ke bahagian dalam rongga. Para ulama telah menentukan piawaian sesuatu yang masuk (ke dalam
rongga
) yang membatalkan puasa dengan ain (objek) yang sampai, iaitu (dari) had zahir ke dalam had batin melalui rongga terbuka dengan sengaja dan sedar dalam keadaan berpuasa.”

[5]
Justeru, secara umumnya, batal bagi orang yang berpuasa jika memasukkan sesuatu ke dalam rongga tersebut secara sengaja dan ikhtiarnya sendiri. Dan dia mengetahui perbuatan tersebut adalah dilarang ketika berpuasa.
[6]
Pengertian
 al-Jauf
Kami nyatakan terlebih dahulu penjelasan berkenaan
al-jauf
 di sisi mazhab Syafi’i. Jauf sepertimana yang dinyatakan oleh Imam Ibn Ruslan adalah:
وكُـــلِّ عَـيْــنٍ وَصَــلَــتْ مُـسَـمَّــى              جَـــوفٍ بِمَـنْـفَـذٍ وذِكْــــرِ صَــوْمَــا
كالـبَـطْـنِ والـدِّمَــاغِ ثـــم الـمُـثُــنِ             ودُبُــــــرٍ وبـــاطِــــنٍ مِـــــــن أُذُنِ
“Setiap sesuatu ‘ain (zat) yang sampai kepada yang disebut
Rongga melalui saluran terbuka dan dalam keadaan ingat
(Rongga tubuh itu) seperti perut, otak, kemudiannya pundi kencing
Dan (lubang) dubur dan bahagian dalam telinga.“
[7]
Meskipun begitu, tidak mengapa sampai minyak ke dalam rongga atau perut dengan sebab diserap melalui liang roma.
[8]
Jauf sepertimana yang disebut oleh Imam al-Ramli dalam
Ghayah al-Bayan
 iaitu syarah bagi matan Zubad ialah perut, otak, pundi kencing, lubang dubur dan bahagian dalam telinga. Justeru, jika sesuatu ‘ain itu sampai kepada
jauf
 melalui saluran yang terbuka, maka batallah puasanya. Tetapi, jika sampai melalui saluran yang tidak terbuka, maka tidak batal seperti:
Minyak yang sampai kepada jauf melalui serapan daripada lubang pori-pori (liang roma).
Kepala atau perut yang disapu minyak dengan sesuatu akhirnya masuk ke dalam.
Celak yang dipakai pada mata kemudian terdapat rasa celak pada tekak.
[9]
Sebahagian ulama menyatakan bahawa luka juga dikategorikan sebagai saluran yang terbuka manakala sebahagian yang lain menyatakan ia tidak memberi kesan apa-apa kepada puasa kerana ia bukanlah saluran terbuka secara asal.
[10]
Pengarang kitab
al-Fiqh al-Manhaji
pula menyebut
,
“Jauf ialah bahagian otak atau bahagian selepas tekak sehingga perut dan usus-usus. Saluran terbuka pula bermaksud mulut, telinga, alat sulit hadapan, dan belakang, bagi lelaki dan perempuan.”

[11]
Menurut Syeikh Dr. Muhammad al-Zuhaili pula,
al-Jauf
 di sisi mazhab Syafie adalah apa yang melepasi kerongkong hingga ke perut dan usus dalam, berbeza dengan apa yang sampai tanpa melalui jauf seperti ubat untuk luka pada daging betis atau peha, walaupun sampai ubat itu ke dalam otak atau daging, begitu juga jika dimasukkan besi ke dalamnya, tidak batal puasa.
[12]
Isu Berenang dan Menyelam Ketika Berpuasa
Berbalik kepada persoalan di atas, kami nukilkan di sini beberapa pandangan fuqaha’ dalam menjelaskan permasalahan ini.
Menurut Imam al-Ramli dan Imam al-Bujairimi, sekiranya diketahui secara kebiasaan bahawa air akan sampai ke
jauf
nya dan juga rongga terbuka dengan cara menyelam, serta dia tidak mampu untuk mengelakkannya (daripada sampainya air), maka haram baginya untuk menyelam, dan puasanya terbatal secara pasti.
[13]
Imam al-Azra’i berkata: “Jika sudah diketahui secara kebiasaan (adat) bahawa ketika seseorang menyelam pasti akan ada air yang sampai ke
jauf
nya, dan tidak memungkinkan baginya untuk menghindari hal tersebut, maka haram baginya menyelam, dan puasanya boleh terbatal disebabkan menyelam.
[14]
Dalam kitab al-Syarh al-Kabir, dinukilkan pendapat al-Hasan al-Basri dan al-Sya’bi, di mana mereka menyatakan bahawa, “Makruh bagi seseorang untuk menyelam di dalam air, kerana dikhuatiri air akan masuk melalui telinganya.”
[15]
Jika seseorang berenang dan biasanya ada air yang masuk, maka berenang bukan hanya makruh, bahkan haram. Inilah sepertimana yang dijelaskan oleh Imam Ibn Hajar al-Haitami, katanya: “Demikian juga membatalkan (sebagaimana melebih-lebihkan berkumur dan menghisap air ke dalam hidung), masuknya air ketika mandi untuk tujuan menyegarkan atau membersihkan badan. Begitu juga masuknya air ke dalam rongga orang yang menyelam, sama ada dari lubang mulut atau hidungnya, kerana menyelam hukumnya adalah makruh sepertimana melebih-lebihkan berkumur dan menghisap air ke dalam hidung. Demikian ini apabila tidak ada kebiasaan masuknya air ke dalam rongga. Jika tidak demikian, (yakni diketahui bahawa biasanya air akan masuk, tetapi dia tetap melakukannya), maka berdosa dan puasa terbatal secara pasti.
[16]
Justeru, dapat difahami bahawa sekiranya dalam kebiasaan, tidak ada air yang masuk ketika kita berenang, maka hukum berenang adalah makruh ketika berpuasa. Sebaliknya, jika dalam kebiasaan, ada air yang masuk, sama ada dari hidung, telinga mahupun mulut, maka berenang itu hukumnya adalah haram.
Da’irah al-Ifta’ al-Urduniyyah (Badan Fatwa Jordan) juga pernah ditanya berkenaan isu ini, iaitu tentang hukum berenang bagi seseorang yang sedang berpuasa. Secara ringkasnya, dijawab: “Dimakruhkan berenang bagi orang yang sedang berpuasa. Ini kerana dikhuatiri air akan masuk pada bahagian dalam tubuh melalui lubang hidung, telinga dan mulut. Sekiranya air masuk, maka puasanya menjadi batal. Selain itu, bulan Ramadhan merupakan bulan untuk bertasbih, dan bukan bulan untuk berenang.”
Dalam ruangan yang lain, mereka menjawab dengan lebih terperinci seperti berikut: Sekiranya orang yang berenang mempunyai sangkaan yang kuat bahawa air tidak akan sampai ke al-jauf (rongga) dari lubang mulut, hidung atau telinga, maka tidaklah menjadi masalah untuk berenang pada siang hari bulan Ramadhan, kerana tidak adanya larangan mengenai hal tersebut. Itulah yang dimaksudkan dengan fatwa makruhnya berenang ketika berpuasa oleh ulama’ Syafi’iyyah kerana dikhuatiri masuknya air.
Terdapat riwayat yang menjadi pertimbangan dalam hal ini, iaitu daripada Ibn Abi Syaibah dalam al-Musannaf, daripada Abu Bakar bin ‘Abd al-Rahman bin al-Harith, daripada seseorang yang melihat Nabi SAW menjirus kepalanya dengan air, sedangkan Baginda sedang berpuasa pada hari yang panas. Imam al-Nawawi berkata bahawa orang yang berpuasa boleh menjirus air dan berendam di dalam air, serta menjirus kepalanya, sama ada di bilik mandi mahupun selainnya. Hukum dalam masalah ini tidaklah terdapat ikhtilaf di dalamnya.
Namun, sekiranya air masuk ke dalam jauf (rongga) kerana cara yang salah ketika berenang, maka puasanya batal. Dan dia hendaklah menahan diri pada baki hari, dan puasanya hendaklah diqadha’ selepas Ramadhan. Sekiranya ada sangkaan kuat, bahawa air boleh masuk ke dalam kerongkong dengan sebab berenang, maka dia tidak boleh membuatkan puasanya batal. Kerana jika dia tetap melakukannya, dan air masuk, maka puasanya batal, dan dia wajib qadha’ dan bertaubat.
Meskipun begitu, terdapat satu riwayat, bahawa Anas bin Malik R.A pernah masuk dan berendam di dalam bekas takungan air ketika berpuasa. Kata beliau:
إِنَّ لِي أَبْزَنَ أَتَقَحَّمُ فِيهِ، وَأَنَا صَائِمٌ
Maksudnya: “Sesungguhnya aku memiliki satu takungan air, di mana aku masuk ke dalamnya, sedangkan aku sedang berpuasa.”
[17]
Al-Hafiz Ibn Hajar al-Asqalani menjelaskan bahawa
al-abzan
(الأَبْزَن) ialah batu yang diukir menjadi tempat mandi, dan ia adalah bekas yang dipenuhi dengan air. Apabila Anas berasa panas, maka beliau akan masuk ke dalam tempat mandi itu untuk menyejukkan diri dengannya.
[18]
 Al-Abzan (الأَبْزَن) pada masa kini boleh dipanggil dan dinamakan sebagai tub mandi.
Penutup
Berdasarkan nas dan keterangan di atas, kami nyatakan bahawa
seseorang yang berpuasa adalah

haram melakukan aktiviti berenang atau menyelam sekiranya dilihat dari segi kebiasaan, perbuatan tersebut boleh menyebabkan air memasuki rongga tengah mahupun rongga-rongga yang terbuka
.
Namun,
 sekiranya seseorang melakukan aktiviti berenang atau menyelam dan pada kebiasaannya perbuatan tersebut tidak menyebabkan air memasuki rongga tengah mahupun rongga-rongga yang terbuka, maka ia adalah makruh kerana dikhuatiri air akan memasuki rongga
.
Adapun,
jika seseorang melakukan aktiviti berenang atau menyelam tetapi ia dilakukan atas alasan darurat sebagai contoh ia merupakan mata pencariannya sebagai nelayan atau juru kimpal pelantar minyak atau penyelam scuba dan sebagainya. Maka di atas perkara darurat ini hukumnya adalah harus tetapi dengan syarat orang itu perlu menjaga dengan sebaik-baiknya, supaya air tidak memasuki rongga tengah dan rongga-rongga yang terbuka
.
Perkara ini juga selari dengan kaedah fiqh yang menyebut:
الْأَمْرُ إذَا ضَاقَ اتَّسَعَ، وَإِذَا اتَّسَعَ ضَاقَ
Maksudnya
: “
Ketika dalam kesempitan, diberikan keringanan (rukhsah). Apabila hilang kesempitan, kembali kepada hukum asal.”
[19]
Kaedah ini menunjukkan kesusuaian hukum Islam yang boleh diterapkan secara tepat pada setiap keadaan atau diperbolehkan melakukan keringanan dan kemudahan di dalamnya hingga hilangnya sesuatu yang menyulitkan itu.
Penetapan kaedah ini ditetapkan para ulama’ berdasarkan pelbagai ayat al-Quran dan Hadis yang menunjukkan Syariah memberikan jalan keluar dan penyelesaian kepada beberapa keadaan yang mendesak. Contohnya ayat al-Quran yang menyebut,
يُرِيدُ اللَّـهُ بِكُمُ الْيُسْرَ وَلَا يُرِيدُ بِكُمُ الْعُسْرَ
Maksudnya
: “
Allah menghendaki kamu beroleh kemudahan, dan Ia tidak menghendaki kamu menanggung kesukaran.”
Hadis yang diriwayatkan Abu Hurairah RA bahawa Rasulullah SAW bersabda,
إِنَّما بُعِثْتُم مُيَسِّرينَ ولَمْ تُبْعَثوا مُعَسِّريْنَ
Maksudnya
: “
Sesungguhnya kalian diutuskan untuk menjadi pemudah cara bukan memberi kesusahan dan kesukaran.”
[20]
Wallahu a’lam.
Bertarikh: 20 April 2022 bersamaan 18 Ramadhan 1443H
[give_form id=”14962″]
[1]
 Surah al-Baqarah: 187
[2]
 Lihat
al-Mu’tamad fi al-Fiqh al-Syafie
,
 2/181
[3]
 Lihat
al-Mu’tamad fi al-Fiqh al-Syafie
,
 2/181
[4]
 Lihat
al-Fiqh al-Manhaji
,
1/342
[5]
 Lihat
Raudah al-Talibin
, 2/356
[6]
 Lihat
Nihayah al-Zain
, 1/187
[7]
 Lihat
al-Zubad fi Fiqh al-Islami
,
m. 156
[8]
 Lihat
Ghayah al-Bayan Syarh Zubad Ibn Ruslan
, hlm. 232
[9]
 Lihat
Ghayah al-Bayan
, hlm. 302
[10]
 Pendapat ini disebutkan dalam
Jurnal Majma’ al-Fiqh al-Islami
, 10/652
[11]
 Lihat
al-Fiqh al-Manhaji
,
1/342
[12]
 Lihat
al-Mu’tamad fi Fiqh al-Syafie
, 2/181
[13]
 Lihat
Hasyiyah al-Jamal
, 1/473 dan
Hasyiyah al-Bujairimi
, 2/74
[14]
 Lihat
Hasyiyah al-Jamal
, 3/423
[15]
 Lihat
al-Syarh al-Kabir
,
3/45
[16]
 Lihat
Tuhfah al-Muhtaj
, 3/406
[17]
 Lihat
Sahih al-Bukhari
, 3/30
[18]
 Lihat
Fath al-Bari
, 4/197
[19]
 Lihat
Mausu’ah al-Qawa’id al-Fiqhiyyah
, 1/321;
Ghamz ‘Uyun al-Basair fi Syarh al-Asybah wa al-Nazha’ir
, 1/273;
al-Qawaid al-Fiqhiyyah wa Tatbiqatuha fi al-Mazahib al-Arba‘ah
,
1/282
[20]
 Riwayat al-Bukhari (220)